“Somaliland Waxa Lagu Tilmaamay Meelaha Faro Ku Tiriska Ah Ee Iskood Wax u Qabsaday ” James Jeffrey - Wargane News\nHome Somali News “Somaliland Waxa Lagu Tilmaamay Meelaha Faro Ku Tiriska Ah Ee...\nWaxa Ka Hirgalay Nabad-gelyo, Dimuqraadiyad Iyo Maamul Wanaag Aanay Beesha Caalamku Kaalin Ku Lahayn”\nTelefishanka Al-jazeera, ayaa shalay baahiyay warbixin xiiso leh oo ay ka diyaariyeen debaal dagii munaasibadii 25 guurrada ka soo wareegtay madax-banaanida Somaliland. waxaanay sheegeen inay Somaliland mudadii ay jirtay ay ku tallaabsatay dimuqraadiyad iyo dawlad wanaag aanay tahli karin dawlado la aqoonsan yahay.\nWarbixintan oo ciwaan looga dhigay “Somaliland: Dawlad aan aqoonsi haysan muddo 25 Sannadood ah” waxa diyaariyay weriye James Jeffrey oo ka tirsan suxufiyiinta muuq baahiyaha caalamiga ah ee Al-Jazeera, waxaana lagu daabacay shalay mareegtooda Internet-ka.\nJames Jeffrey waxa uu si qoto-dheer uga waramay sida shacbiga Somaliland ay ugu ad-adag yihiin qaranimadooda aan ictiraafka ka haysan beesha caalamka. warbixintan oo uu soo turjumay Tifaftiraha Guud ee DAWAN Cumar Maxamed Faarax, waxay intii ugu muhiimsanayd u qornayd sidan:-\n“18-kii May 1991-kii ayay Somaliland ku dhawaaqday inay madax-banaanideedii kala soo noqotay Soomaaliya. Muddo 25 sannadood ah wali kamay helin beesha caalamka aqoonsi sharci ah.\n“Xataa haddii aan aqoonsi nala siin, madax-banaanidayada iyo qaranimadayadu way sii jiraysaa oo xoriyadayadu halkeeda ayay taagnaanaysaa,”ayuu yidhi Yuusuf Cali, oo afar caruur ah oo uu dhalay keenay fagaarihii lagu xusayay 18-kii May iyadoo kulka qaraxdu adag yahay. Illaa 500.000 oo qof oo reer Somaliland ah ayaa lagu qiyaasay inay buuxiyaan jidka ku yaalla magaaladda Hargeysa ee xuska maalinta weyn lagu qabanayay, waxay ugu xafladeeyeen munaasibadan niyadda adag ee dadkooda. Hase yeeshee waxa Somaliland dhaawacaysa aqoonsi la’aanta rubuc qarniga qaadatay iyo dhaqaalahooda jilicsan.\n“Gabi ahaan-ba waa cadaalad darro,”ayuu yidhi Wasiirka Arrimaha dibadda iyo iskaashiga caalamiga ah Sacad Cali Shirre oo ka hadlayay shir jaraa’id oo uu qabtay maalin ka hor munaasibadan kaasi oo halku dhig looga dhigay (qadiyada aqoonsiga jamhuuriyadda Somaliland).\nCiidanka milatariga ah ayaa jidka munaasibadda lagu qabanayay maray iyagoo gaardiyaya, waxaanay dad badan oo ka mid ah Bulshadda Somaliland ay jecel yihiin ciidankooda oo ay u arkaan inay yihiin tiirarka nabad-gelyadda gacanta ku haya.\nWasiirku waxa uu intaas ku daray “Ma Heli karno kalsoonida iyo maalgashiga shisheeyaha , si aanu ugu dhisno dalka, shaqooyin-na u abuurno iyadoo aan nala aqoonsan.”\n“Konton sannadood ayay ku qaadatay inuu aqoonsi helo dalka China oo quwadaha waaweyn ka mid ah xilligan, laga yaabaa taas oo kale inaanu annaguna mudanayno,”ayuu yidhi Col. Maxamed Cumar oo ka mid ah la hadlay weriyaha James Jeffrey.\nDagaalkii sokeeye ee dhacay dhammaadkii sagaashameeyadii qeybo badan oo Hargeysa ka mid ah waa la burburiyay shacbigii ku dhaqnaana waxay u kala qaxeen xeryo qaxoonti oo ku yaalla dalka la dariska ah ee Itoobiya. Somaliland iyadaa iskeed dib iskugu dhistay iyadoo ay ku jirtay faqooq qayrul xad ah sida uu ku sharaxay Matthew Bryden oo lafo gura siyaasadda isla markaana Somaliland si dhow ula socday tan iyo markii la sameeyay.\nSomaliland waxa lagu tilmaamay inay tahay meelaha faro ku tiriska ah ee iskood wax u qabsaday dagaaladii ka dib waxqabsigooda oo sababay nabad-gelyo, dimuqraadiyad iyo maamul wanaag aanay caalamku wax door ah ku lahayn. Illaa 2003-dii Somaliland waxay qabteen doorashooyin is dabo-joog ah oo dimuqraadi ah oo horseeday in xukunka lagula kala wareego dimuqraadiyad taasi oo caddeynaysa inay gaadheen bisayl siyaasadeed, taasi oo ku adag ama ay ka cararaan dalal badan oo la aqoonsan yahay.\n“Somaliland waxay ictiraaf raadinaysay 21 sannadood oo aanay dawladi ka jirin Soomaaliya oo aanay ku guulaysan, imika waxa Muqdisho ka jira dawlad la ictiraafsan yahay. markaa caqabadaha Somaliland ka hor imanayaa way weyn yihiin,” ayuu yidhi Bryden, oo isagoo hadalkiisa sii watay yidhi “Haddii ay sii wada joogayaan (Somaliland iyo Soomaaliya) iyo haddii ay kala noqonayaan-ba ma jiro qodob kale oo u banaani oo aan ahayn inay wada hadlaan.”\nWarbixintan ayaa qeyb ka ahayd warar uu Telefishanka Al-Jaziira, ka diyaariyay munaasibadii 18-ka May ee Somaliland ugu damaashaaday 25 guurrada ka soo wareegtay dib ula soo noqoshadii madax-banaanideeda.\nSomaliland: Laba Xubnood oo ka Tirsan Musharaxiintii Isbahaysiga KULMIYE iyo xubno uu Wakiishay Guddoomiye Muuse Biixi oo Wadal u furmayo Maanta


Imaaraadka Carabta oo 2 Diyaaradood oo Gargaar Degdeg ah usoo Diray Somaliland – Goobjoog News\nImaaraadka carabta ayaa labo diyaaradood oo nooca qumaatiga u kaca ah usoo diray Somaliland kuwaasi oo siday gargaar degdeg ah oo loogu talo galay in lagu caawiyo dadka ay Saamaysay duufaanta Sagar ee ku dhufatay galbeedka Somaliland.\nMadaxweyne ku xigeenka Somaliland Cabdiraxmaan Saylici iyo xubno uu hoggaaminayo oo ka tirsan xukuumadda Somaliland ayaa isla maanta diyaaradahaasi u kaxeeyay dhanka deegaanada ay saamaysay duufaantu, iyadoo gargaarkan uu yahay mid ay ugu deeqday hay’adda bisha cas ee imaaraadka carabta.\nSaylici oo la hadlay saxaafadda ayaa sheegay in diyaarad qumaati u kaca oo ay ugu deeqday Djibouti uu ku tagay goobaha ay biyaha dhibaateeyeen, isaga oo intaasi raaciyay in magaalooyin go’doonsan yihiin, waxaa kale uu ka hadlay khasaare naf iyo maal leh.\nDuufaanta Sagar ee ku dhufatay xeebaha galbeedka Somaliland ayaa waxaa ku dhintay in ka badan 38 ruux halka 10 kalana la la’yahay, sida ay sheegtay xukuumadda Somaliland. Ilaa 200,000 oo qoys ayaa ku barakacay duufaantan.\nWaxaa la sheegayaa in dufaantan ay tahay tii ay dhibaatada badneyd ee halkaasi ka dhacdo 30kii sano ee la soo dhaafay.


In ka badan 32-kun oo Arday oo maanta galaysa Imtixaanka…\nWasaaradda Waxbarashada XFS ayaa maanta imtixaan ka qaadeysa in ka badan 32-kun oo Arday oo ku kala sugan Gobolka Banaadir, Hir-Shabeelle, Koofur Galbeed, Jubbaland iyo Galmudug.\nArdaydaan ayaa galeysa Imtixaanka fasalka ugu dambeeya Dugsiga sare (Fasalka 12), Waxaana ay dib ugu soo bililiqeysteen waqti sanadeedkii laga qaadi jiray oo ku beegneed bishii May, sabab la xiriirta hakinta Waxbarashada Cudurka Covid-19.\nWasiirka Wasaaradda Waxbarashada, Hidaha iyo Tacliinta sare XFS Xildhibaan Cabdullaahi Goodax Barre ayaa Ardayda u rajeeyay in ay natiijo wanaagsan ka helaan Imtixaanka Wasaaradda ee Maanta u bilaabanaya.\n“Anigoo ku hadlaya magacayga iyo magaca Waalidiinta Soomaaliyeed, waxaa dhammaan ubaxa Soomaaliyeed ee imtixaanka Qaranka u fadhiisaneysa u rajeynaynaa guul iyo natiijo ay ku farxaan. Waxaa tihiin rajada dalka iyo dadka Soomaaliyeed, waxaan rajeynayaa muraayadda nalaga eegayo in ay qurux badnaan doonto” Sidaasi waxaa yiri Wasiir Goodax oo qoraal soo dhigay Bartiisa Facebook.\nWasiirka ayaa Ardayda ugu baaqay in ay tix-geliyaan awaamiirta cusub ee looga hortagayo faafitaanka Cudurka Covid-19, sida in ay Afka iyo Sanka xirtaan, isla markaana ay kala fogaadaan si loo yareeyo faafitaanka Coronavirus.\nWasaaradda Waxbarashada, Hidaha iyo Tacliinta sare XFS ayaa todobaadkii hore qaaday Imtixaanka fasalka 8-aad ee Dugsiga dhexe, waxaana maanta Ardayda Imtixaanka Dugsiga sare ku galayaan Goobo kale oo loo diyaariyay.


Liverpool oo guul raaxo leh ka soo gaartay kooxda Everton kulankii xiisaha badnaa ee Merseyside derby+ SAWIRO – Gool FM\nDajiye December 1, 2021\n(Liverpool) 01 Dis 2021. Kooxda Liverpool ayaa guul raaxo leh kaga soo gaartay naadiga Everton garoonka Goodison Park kulankii xiisaha badnaa ee Merseyside derby, kaddib markii ay ku adkaadeen 1-4, xilli ciyaartan ayaa qeyb ka ahayd kulammada `14-aad ee horyaalka Premier League.\nQeybta hore ee citaarta ayaa lagu kala nastay 1-2 ay ku hoggaamineysay kooxda martida ahayd ee Liverpool.\nDaqiiqadii 9-aaad Liverpool ayaa durba hoggaanka u qabatay ciyaarta waxaana 0-1 ka dhigay Jordan Henderson kaddib markii ay caawin kaga timid saaxiibkiis Robertson.\n19 daqiiqo marka ay dheesha mareysayna kooxda Lierpool ayaa dhalisay goolkeeda labaad ee ciyaarta waxaana 0-2 ka dhigay weeraryahankooda Mohamed Salah.\nLaakiin daqiiqadii 38-aad kooxda Everton ayaa la timid gool, waxaana 1-2 ka dhigay dheesha Demarai Gray kaddib markii uu caawin ka helay saaxiibkiis Richarlison.\n64 daqiiqo marka ay dheesha mareysay Mohamed Salah ayaa wuxuu ciyaarta ka dhigay 1-3 ay ku hoggaamineysay kooxda Liverpool.\nBalse Diogo Jota oo caawin ka helay Robertson ayaa daqiiadii 79-aad wuxuu hoggaanka u dheereeyay kooxdiisa Liverpool, wuxuuna dheesha ka dhigay 1-4 ay ku hor kaceysay Reds.\nUgu dambeyntii ciyaarta ayaa ku dhammaatay 1-4 ay kaga soo adkaatay Liverpool kooxda Everton oo ay ku booqatay garoonka Goodison Park kulankii xiisaha badnaa ee Merseyside derby, Reds ayaa kaddib guushan ay gaartay waxay ka dhigan tahay inay wali fadhiso booska saddexaad ee dhanka kala sareynta horyaalka waxayna leedahay 32 dhibcood.\nHorudhac: Manchester United vs Arsenal... (Ka bogo rikoorrada la yaabka leh ee caawa la arki karo & Xaaladda xiddigaha labada naadi)


KU TOOSNAANTA DIINTA\nAllaah Subxaanahu Watacaalaa wuxuu yidhi:\n“ Ugu toosnow siraadka mustaqiimka ah (jidka toosan ee xaqa ah) sida lagu faray” Suuradda Huud: Aayadda 112. Waxaa kaloo Allaah S.T.W. yidhi:\n“ Kuwa yidhaahda: Rabbigayo waa Allaah; dabadeedna toosnaada, malaa’ig baa ku soo degta ( kuwaa markay dhimanayaan oo ay naftu ka sii baxeyso) ku leh: Ha cabsannina, hana murugoonnina, oo ku bushaareysta Jannadii la idiin yaboohay. Annagaa ah gacalkiin idin dhowraaya adduun iyo aakhiroba. Xagga Jannadana waxaa idiin yaal wixii ay naftiinnu rabto oo dhan iyo wixii aad u yeedhataanba’e. Waana martiqaad ka sugnaaday dambi dhaafe naxariis badan” Suuradda Fusilat: Aayadda 30-32. Waxaa kaloo Allaah S.T.W. yidhi:\n“ Kuwii yidhi: Rabbigayo Waa Alle, dabadeedna xaqa ku toosnaaday oo aan dhinacna uga leexanin, cabsi korkooda ahaanmayso iyo murugo. Waana ehlu Janno kuwaasu, dhexdeedayna ku waarayaan, Camalkii wanaagsanaa ay falan jireen dartii” Suuradda Axqaaf: Aayadda 13-14.\n85. Sufyaan ibn Cabdullaah (A.K.R.) wuxuu yidhi: waxaan ka codsaday Rasuulkii Alle (S.C.W.) arrintan anigoo ku iri: Waxaad iga siisaa cashar dhan iyo daris waantow iyo hanuun leh Islaamka oo aanan dabadaa waydiineyn cid kale. Wuxuu yidhi (S.C.W.) “ Dheh: Alle ayaan Rumeeyey, dabadeed xaqa raac oo ku toosnow”. (Muslim).\n86. “ Abuu Hurayrah (A.K.R.) wuxuu yidhi: Nabigu S.C.W. wuxuu yidhi: “ Raaca mabaadida iyo qodobbada diinta oo si wanaagsan u dhowra, ahaadana xaqaaniyaal jidka Alle ku toosan: oo ogaada inuusan qofkiinna camalkiisa ku badbaadi Karin. Nin baa wuxuu weydiiyey: Ma xataa adiga nabi Alloow? Wuxuu yidhi: xataa aniga, in Alle naxariistiisa iyo galladdiisa I dhex geliyo maahee”. (Muslim)\nFiiro Gaar ah: Culimadu waxay yidhaahdaan ku toosnaanta xaqa waxaa loola jeedaa inaad Alle adeecdo, oo awaamiirtiisa aad fuliso qowl iyo ficil, farid iyo reebid, iyo inaad noolaato nolol aad ugu hogaan santahay addoon dhab ahna ugu tahay Allahii ku abuuray.


DOONISTA QALBIGAADA IYO DAMACA NAFTAADA MIDEE\nMarka aad qorsheynayso mustaqbalkaaga waa in aad naftaada is aqbashaan idinka oo wada jira, ma ahan idinka oo shaki kala qaba in aad wax wada qorsheysaan, si hadhow dagaal nafsaani ah uusan idinkaga dhex dhicin.\nJumlada hadalkayga waxey u dhacaysaa si aan la fahmi Karin, laga yaabee, balse waxaan uga jeedaa in qalbigaada doonistiisa iyo damaca naftaada ay isla socdaan ayna heshiis ku yihiin waxa ay doonayaan in ay qorsheeyaan, micnaha ay isku ujeeddo ka yihiin waxa ay sameynayaan.\nKU NOOLOW NOLOSHAAD HADDA\nIn aad ugu noolaato noloshaada sida aad rajaynayso ayaa wanaagsan balse haddii aadan sidaa samayn Karin waxaa wanaagsan inta aad haysato noloshaada in aad ugu noolaatid, ma ahan in aad mustaqbalka u hanqal taagto oo ku xirto hor u socodka noloshaada, haddii ay taas dhacdana hubaal in aad wayn doonto inta aad hadda haysato, midda mustaqbalkana maba haysid oo ma ogid waxa ay noqon doonto oo maba haysid.\nAFARTAAN IGA EEG BAL\nQanaacada naftaada waxey daliil u tahay daganaanta naftaada\nDaganaanta naftaadana waxey daliil u tahay in aad tahay mid mahadnaq badan\nMahadnaqaaga oo batana wuxuu daliil u tahay nimcadaada oo badata\nNimcadaada oo badatana waxey daliil u tahay noloshaada oo noqota mid khayreysan.\nISKU DAYGAAGU HA BATO\nCaruurtu socodka kuma bartaan daawashada ay wax daawadaan, inta aysan socon waa istaagaan ayaga oo dhaca boqol jeer ka badan, hadana waxay isku dayaan in ay talaabada qaadaan, misana boqol jeer ka badan ayey dhacaan,.\nDadaalkaas ay caruurta sameynayaan waxaan ka baran karnaa in aan sameyno wax walba oo wanaagsan oo noo kordhin kara fikrad wanaagsan iyo kalsooni nafeedba, sidaa darteed, inta badan uu isku daygaagu bato waa inta badan ee aad heshid khibradda naftaada.\nBADDALKA QOFKA AAD LA DHAQMAYSO\nHaddii aad qof xun xumaan kula dhaqanto, taas macnaheeda waa in aad ku dhiiri galisay in uu sii xumaado, wuuna sii xumaanayaa, balse marka qof xun aad wanaag kula dhaqanto iskuna daydo in aad dhex galiso duni ka duwan midda uu ku nool yahay, wuu wanaagsanaanayaa, maxaa yeelay mar walba dhaqanka qofka ee joogtada ah waxaa ka saameyn badan jawaab celinta loo sameeyo ficilkiisa, taas oo ka dhigi karta qofka in uu ficilkiisa kusii adkaysto ama wax ka baddalo.\nWuu dhamaadaa hadalka wax dhaawaco, balse qalbiga ayuu ku daba dheeraadaa xanuunkiisa saamaynta uu reebo.\nQOFKII KUU CAROODAA SADDEX JEER\nWuxuu yiri mid ka mid dadkii Caaqiliinta ahaa qofkii kuu carooda Saddex jeer, misana aan ku dhihin hadal xun, ka yeelo qofkaas saaxiib wanaagsan, maxaa yeelay, caradu waxay soo saarta shaqsiyadda dhabta ah ee qofka.\nNolosha waa mid Dulmi badan, cadaadis badan, Caddaalad darro badan, Mugdi badan, waxbase ha eedin, waasa dhamaanaysaa maalin ay noqotaba, waa safar gaaban, waxaa tagi doontaa meel uusan dulmi ka jirin, caddaaladduna dhaqankeeda ay tahay, qofna aan lagu xad gudbayn.\nDADKA QOFKA UGU DABACSAN AYEY KU TIIRSADAAN\nDadka qofka ugu dabacsan ee u heelan mar walba ixtiraamkooda iyo difaacooda ma arkaan, ee waxay ka jecelyihiin kan madaxa uga istaaga ee aan waxba ugu deeqin.\nLa yaab iguma ahan igumana cusba arrinkaa oo dhaowr jeer ayaan indhaha saaray, qiimaha qofku leeyahay in aad dhowrto waa muhiim, balse in aadan u dhaafin ama wax ugu darin waxa ay kaa doonayaan ayaa wanaagsan, si ugu yaraan isku dhelitirnaanata qalbiga loo eego, maxaa yeelay, adiga oo wax badan oo ixtiraam ah iyo ka badanba ku deeqay haddii qofkii aad ugu deeqday uusan sidaa u fahamsanayn lagana yaabo in uuba kuu arko caqabadda naftiisa, markaas waxaa imaanayaa iskaraahsasho, is nacayb, iyo cuqdad caloosha la iskugu qaado.\nDadka ixtiraam, balse waxba haka rajayn, dadka waxa ay ku waydiistaan ku caawi haddaad awoddo, haddii kalana ka nabad gal.\nDadka qaarkood waxay cimrigooda ku dhamaystaan ayaga oo aqoon u lahayn naftooda, kuwa kalana ayaga oo inkiraya Xaqiiqda naftooda, kana cararaya dhabta waxay tahay.


Waa Tan Sababta Mars Loogu Bixiyey “Gaduudow” | Xaqiiqonews\nWaa Tan Sababta Mars Loogu Bixiyey “Gaduudow”\nMeeraha Mars had iyo jeer waxaa kale oo loogu yeeraa “meeraha gaduudan”, laakiin dad badan isma weydiiyaan sababta magacan loo siiyey Mars\nMaalmo ka hor hay’adda xiddigiska Mareykanka u qaabilsan ee lagu magacaabo “NASA”, ayaa Mars dul geysay markab-xiddigeedka casriga ah ee “”Perseverance”, kaasi oo sida magaciisa ka muuqata soo gudbinaya waxyaabaha ay adagtahay in laga ogaado Mars.\nIlaa hadda saynisyahanada waxa ay ogyihiin oo kaliya in midabka gaduudan ee Mars sababteedu ay leedahay maadada birta oksijiinta leh (Iron oxide) ee kowkabkani ka sameysan yahay, laakiin lama oga sida arintani ku dhacday.\nSidoo kale Aqri: NASA Oo Damacsan In Ay Ban’aadam Geyso Mars Safar Seddex Bil Ah\nQiyaasyada cilmiyeysan ayaa sheegay in Mars da’diisu tahay 4.5 Bilyan oo sano, waxaana la leeyahay xilligaasi ayey sameysmatay qaabka ay u ektahay oogada Mars.\nSaynisyahanada waxa ay aaminsanyihiin in meeraha aynu ku noolnahay ee dhulka uu birtiisu ku helay soo jiidasho, madaama uu leeyahay awoodda “cuf-isjiidka”, laakiin Mars sheekadiisu gabi ahaanba wey ka duwan tahay.\nWaxaa kale oo la ogyahay in maadada birta midibkeedu aysan aheyn “gaduud”, laakiin waxaa lagu tafsiirinayaa in midibka gaduudan ay keentay falkalka Birta ay la sameysay oksijiinta.\nXilli saynisyahanada ay aad ugu xamasadeysanyihiin in wax badan laga ogaado noolasha Mars, su’aasha ah “Mars maxaa gaduudiyey” jawaabteeda waa mid lala sugaayo cilmi baarisyada mustaqbalka ee aan ka dhursugeyno inteena warka jecel.\nMaalintii isniinta ee la soo dhaafay inijineerada “NASA”, ayaa baahiyey muuqaalkii ugu horeeyey oo cod leh oo laga soo duubay Mars, iyaga oo codkaasi yar ku sheegay in uu ahaa “guuxa dabeysha Mars”.


PUNTLAND: Dastuurka iyo Isbadalka Siyaasadeed\nNovember 8, 2012 9:45 pm GMT - Written by PP - Edited by PP\n“Hadaynaan xumaanta iyo dilkiyo daynin kala qaadka\nDugsi ma leh qabyaaladi waxay dumiso mooyaane”\nWaxaa Tiriyay: Cabdullahi Suldaan Timacadde\nBarraaruggii siyaasadeed ee ay horkacayeen ururadii xoriyad u dirirka sida Darwiishka iyo SYL waxay sababtay in shacabka Somaliyeed gartaan aaya ka talintooda. Dadka ku abtirsada gobolada Bari, Mudug, Nugaal, Sanaag, Sool, iyo Dagamada cayn waxay hormood ka ahaayeen isbadal doonkaa siyaasadeed ee ku dhisnaa “Somalinimo”. Waxay qayb libaax ka qaateen iska caabinta talada iyo amar kutaaglaynta ninka cad. Waxay u taagnaayeed halqankii Daraawiishta, dilkii Koofil, kacdoonkii “Ha Noolaato iyo Dhagaxtuur.”\nHalgan sanado badan qaatay isla markaana geesiyaal bandanna u hureen naftoodii, Soomaalia waxay gashay marxalad ugub ku ahayd inta badan qaaradda Africa. Ku dhawaad toban sano kadib hanashadii dowladnimo ee sanaddii 1960kii, Somalia waxay ku naalootay oo ku barwaaqowday xorriyad dhamaystiran iyo cabir siyaasadeed oo dhaba kuna dhisan saxaafada xorta ah.\nWallow ay jireen ismaandhaaf iyo kala aragti duwanaan dhanka siyaasadda ah misana Soomaaliya waxaa lagu tiriyaa wadamada fara ku tiriska ah ee qaatay nidaamka xisbiyada badan. Xiligaas oo dunidu ku jirtay waxii loo yaqiin “Dagaalkii Qaboobaa”, misana Soomaaliya marna kamaysan daalin raadinta shanta Soomaaliyeed waxayna sidoo kale baal dahaba kaga jirtay u dagaalanka shucuubta la gumaysto.\nKa sokow xisbiyaddii tirade badnaa iyo is barbaryaacii siyaasadeed, dilkii madaxwaynaha dalka: Cabdirishiid Cali Sharmake, wuxuu horseeday ismaandhaaf iyo jahwareer siyaasadeed oo hor leh. Kala qaarnaantaas siyaasadeed waxay ciidanka qalabka sida u sahashay in ay marooqsadaan taladii wadanka. Isbadalkaan cusub oo uu majaraha u hayay Madaxwaynihii hore ee Mahamed Siyaad Barre ma ahanyn mid si sahal ah loo adaroosi karayay. Balse in kastoo shacabka badankiis ku soo dhaweeyeen isbadalka cusub ki kal iyo laabi ku dheehan tahay misana ma rumoobin inta badan himilooyinkii ay ka dhursugayeen.\nDowladdu ugu horaynba waxay qaadatay nidaam ka dhan ah wixii dadka Soomaaliyeed u dhignaa waxayna koobtay siyaasadda iyo saxaafaddda horta ah. Waxaase lagu xasuustaa horumarinta kaabayaasah dhaqaalaha sida dakadaha, laamiyadda, eriboorada. Waxaa kaloo lagu xasuustaa horumarinta sportiga, qorrida Afka-Somliaga, iyo fanka, iyo suugaanta.\nMuddo ku siman 21-sano dabadeed, Soomaaliya waxay la daristay nidaam la’aan, colaad baahsan, abaaro, iyo burbur—mid dhaqaale, maskaxiyadeed, iyo siyaasadeedba. Ku dhawaad 2 million oo shacab Somaliyeeda waxay u qaxeen wadamada dariska la ah Somalia iyo daafaha addunka khaasatan wuqooyiga America, Europe, Australia, iyo South Africa ka sokoow intoodii waxbaraso iyo xamaaliba u tagtay wadamada Carabta iyo Aisha. Shacabka ku dhaqan gobolada Bari, Mudug, Nugaal, Sanaag, Sool, iyo Dagamada cayn waxaa lagu tiriyaa in intooda badan ay ka badbaadeed dagaalkii sokeeye marka laga reebo intoodii daganayd koonfurta Soomaaliya khaasatan caasimaddii dalka ee Muqdisho oo la kulmay dilal joota ah, barakac, kufsi, iyo burbur dhaqaale. Waxay si hagar la’aana uga qayb qaateen 12kii shir siyaasadeed ee ay marti galiyeen wadamada dariska iyo caalamkaba danta laga lahaana ahayd in Soomaaliya lagu soo dabaalo nabad, cadaalad, iyo wax wada qabsi balse intooda badan ku dhamaaday fashil.\nUgu danbayn, shacabka dagan goboladaas waxay ka gungaareen faham darrida macnaha dowladnimo ee haysata dadka Somaliyeed badankiis. Waxay qo’aansadeed taaba galinta himiladooda dowladnimo.Waxayna ku tashadeen dhisid dowlad gobaleed ka timaada dadkooda kana uskanta xagga hoose. Iyagoo tixraacaya dareenkooda siyaasadeed, shacabka ku dhaqan deegaanadaas waxay isugu yimaadeen nidaam ka samata bixiya mowjadaha siyaasadeed ee dowlad la’aanta ah ee ka jirta Soomaaliya. Waxay yagleeleen oo dhidibada u aaseen bishii Ogoosto, 1998kii nidaam noociisu ku cusbaa mandaqada loona baxshay Dowlad Goboleedka Puntland–waa nidaan aan ku dhisnayn goosasho ama dhul raadis.\nSanaddii 2001, golaha wakiilada ee Punltand waxay ansixiyeen dastuur ku meel gaar ah. In kastoo la qorsheeyay in afti dadwayne dhacdo sanaddii 2004 nasiib darro ma dhicin sababo la xiriira siyaasaddii Soomaaliya oo subaxba waji cuxub yeelanaysay. Balse bishii Maajo, sannaddii 2007 ilaa Juunyo, 2009 waxaa lagu sameeyay dastuurka Puntland dib u eegis. Dowladda Puntland waxay dib u habayntaan la kaashatay: (A) Shacabka Puntland, (B) Ururadda aan dowliga ahayn, iyo (C) Xeel dheerayaal dhanka sharciga ah oo isugu jira Soomaali iyo ajnabi. Dastuurka oo soo maray heerar kala duwan ansixiyeenna golayaal kala duwan sida:\n1. Golayaasha Xukuumaddii Madaxwayne Maxamud Muuse Xirsi “Cade” iyo tan Madaxwayne Cabdrixman Sheikh Maxamed Maxamud “Faroole”,\n2. Golaha Wakiiladda ee Dowladda Puntland, iyo\n3. 480 xubnood oo ka kala socda dhamaan gobolada ay Puntland ka kooban tahay, ururada bulshada, qurba joogta, iyo shaqaalaha dowladda. Waxaa hareer socday martisharaf isugu jira Isimo, culuma’udin, aqoon yahanno, siyaasiyiin, wafdi ka socday dowlada Kumeelgaarka Federalka Soomaaliya, ururo caalami ah, iyo wadamada daneeya arimaha Somalia.\nHaddaba, dastuurka Puntand waxaa bishii Abril, 2012 si kooban u ansixiyay ergo 480 ah oo matalaysa bulshada qaybaheeda kala duwan. In kastoo dadka qaarkiis su’aalo ka qabaan ansaxnimada dastuurka si kooban afti loogu qaaday misana sidan si la mid ah waxaa sanaddii 1950s-kii lagu ansixiyay dastuurkii ugu horeeyay ee Soomaaliya ay yeelatay. Arintan oo aan ugub ku ahayn aduunka kale ayaa didoo kale wadamo kale oo uu hormuud u yahay Marykanka ku ansixiyay dastuurkiisa si kooban bishii Sebtember 1787-dii markii uu xoriyaddiisa ka qaatay dowladda Britain. Fadhigaas ayaa loo yaqaanay kulankii Philadelphia ama “Philadelphia Convention”.\nUgu danbayn, shacbiga Puntland markii ugu horaysay wuxuu yeeshay dastuur leh lix madax ama rukni oo ka kooban 141 qodab iyo laba Lifaaq oo qeexaya “Marxaladda Kala Guurka” iyo “Mudada Xilhaynta Golayaasha Dowladda” sida ku cad Dastuurka Dowladda Puntland ee Soomaaliya qodabkiisa 79-aad(Mudada Xilka) iyo 141-aad (Dhaqangalka Dastuurka).\nSidoo kale Dastuurka Puntland wuxuu ka kooban yahay lix madax oo qeexaya in Punltand ka mid noqoto nidaam dowladeed federal ah oo ku yimaada rabitaanka shacabka. Lixdaa madax waxaa ka mid ah:\nI. Mabaadiida Aasaasiga Ah ee Puntland\nII. Xuquuqda Aasaasiga Ah ee Dammaanad-qaadka Qofka\nIV. Qaab-Dhismeedka Dawladda\nV. Hanaanka Maamulka Puntland\nVI. Saraynta iyo Dib-u-Habaynta Dastuurka iyo Ku Dhaqan Kumeelgaar Ah.\nDastuurkan oo xeer dowladeed u ah bulshada ku dhaqan Puntland waxaa saldhig u ah:\n1. Shareecada Islaamka;\n2. Wuxuu nidaaminayana qaab dhismeedka dowladnimo;\n3. Wuxuu jihaynayaa xeerarka lagu nidaamiyo howlaha tirade badan ee hay’adaha dowligu ku howlgalayaan; iyo\n4. Wuxuu tilmaamayaa xeerarka ay shacabku ku kala danbeeyaan khaastan kuwa tilmaamaya xuquuqdooda iyo waajibaadkooda ummaddeed.\nKi kastaba ha ahaatee, Mudaddi ay Dowladda Punltand ee Soomaaliyeed dhisnayd waxay la kulantay dhibaatooyin is daba jooga oo kaga yimid gudaha iyo dibadda. Dhibaatooyiinkaas oo badankood ka dhashay damac siyaasadeed oo ku wajahan mandiqadda kaasoo iska caabintiisu aysan bulshada reer Puntland u kala harin. In kastoo madaxwaynayaashii soo maray hogaanka Puntland ay ku kala aragti duwanaayeen dhanka maamulka iyo wax qabadka misana waxay ka sinaayeed difaaca dadka iyo mandiqada Puntland. Daruufahaas adag ka sokow, waxay dowlad iyo shacabba si lixaad leh u la tacaalayeen geedisocodka nabadda ee Soomaaliya oo maalinba heer taagnayd taas oo hergalinteeda ay kaga baxday wakhti iyo hanti fara badan oo leh naf iyo maalba. Shacab iyo dowladdba, waxay dhabarka u riteen culaysyo badan oo dadka Somaliyeed badankood u caal waayeen sida geedi socodkii loo yaqaanay Qariidda Nabadda ama “Roadmap”.\nNasiib darrase muddo 14 sano ah, waxaa golaha wakiilada lagu soo dooranayay hab beeleed ku dhisan is ixtiraam iyo wada dhalasho. Dastuurka oo la waafajiyay Shareecada Islamka ayaa ah marjica dowladnimo waxaana uu qabaa in loo gudbo nidaamka xisbiyada badan kaasoo u horseedaya bulshada sinaan, cadaalad, iyo wada noolaasho taam ah.\n1. Waxaa is waydiin mudan nidaamka xisbiyada badan ee Dowladda Puntland ku baaqday ma ahaan doonaa mid ay dowladdu dhexdhexaad ka tahay.\n2. Xiliga kala guurka, waa in aad looga fiirsadaa “Xubhana Guddiga Doorashooyinka Rasmiga ah”.\n3. Sidoo kale waxaa xusid mudan siyaasiyiinta uu ku jiro damaca siyaasadeed, ma xushmayn doonaan nabadda, kaladanbaynta, iyo xeerarka dastuurka.\n4. Siyaasiyiinta Puntland ma yihiin kuwo ka sariiganaya kicinta shacabka iyo bulshada inteeda wax ma garadka ah si ay u xaqiijiyaan hadafkooda siyaasadeed arintuna u noqon geed ninkii harsan lahaa uu jarayo.\n5. Si khilaafaadka loogu xaliyo jawi nabadeed, shacabwaynaha Puntland iyo isimadoodaba waxaa xil gaara ka saran yahay in Dastuurka Puntland ee ay ansixiyeen golaha wakiilada iyo 480 ergo kana kala socday bulshada qaybaheeda kala duwan in la ixtiraamo si loo xaqiijiyo geedisocodka nabadda ee shacabku higsanayeen 14-sano ee tagay.\nBaaq iyo Talo Seejeedin:\nWaxaan baaq iyo talosoojeedin u dirayaa dhamaan dowladda, siyaasiyiinta, isimada, iyo shacabka reer Puntland. Waxaa ii muuqata saasaanta maalma hore oo tagay. Waxaan ku baaqayaa in laga wada shaqeeyo nabadda. Iyadoo isha lagu hayo isbadalka siyaasadeed ee Soomaaliya, waxaa lama huraana in wixii khilaafaad ah lagu xaliyo wada hadal lagana dheeraado wixii wax u nimaya nabadda. Umadi waxay horumar ku gaartaa ixtiraamka haddba waxii lagu heshiiyay. Waxaan leeyahy waa in la soo dhaweeyaa siyaasiyiinta cusub ee jacel in ay u adeegaan bulshadooda lana dhiira galiyaa. Wixii wax ka badal u baahan ee siyaasiyiinta tabanayaan waa in loo maraa habka dastuurku qabo waana arin qaynuuni ah. Haddii taasi dhici waydo arini waxay noqon “jaantaa rogan” oo muxaafid iyo mucaaradba aysan dani ugu jiri doonin. Shacabka Puntland waa in uu hagaa dastuurka dalka kana dheeraadaan fowdada iyo is dhexyaaca. Isimada waxaan ugu baaqayaa in ay u istaagaan kaalintoodii nabadeed ee wax ku oolka ahayd lagana faa’idaystaa wixii la soo maray. Majirto xilli nabadda looga baahi badan yahay marakan.


» 15 jir Hooyadiis si xun ugu dilay Xaafada Gubta ee degmada Dayniile(Qiso Naxdin Leh)\n15 jir Hooyadiis si xun ugu dilay Xaafada Gubta ee degmada Dayniile(Qiso Naxdin Leh)\nNov 16, 2012 - 6 Jawaabood\tAqrisatay:16335Waxaa shalay Xaafada Gubta ee Degmada Dayniile ka dhacday dhacdo Xanuun Badan oo dad badan ay la ilmeeyeen kadib markii Wiil Dhalinyaro ah uu bir sidii uu ugu garaacayay Hooyadiis nafta kaga qaaday.\nWiilkan Dilka geestay oo Da’diisa lagu qiyaasay 15-jir ayaa la sheegay in uu ahaa Wiil Madaxa looga jiray ama Waalnaa mudooyinkana ku xirnaa sil silado si looga bad baadiyo in uu baxsado sidoo kale waxyeelo uu gaarsiiyo dadka deegaanka.\nGoob jooge Gubta kusugan ayaa noo sheegay in Shalay Wiilkan madax looga jiray Hooyadiis oo daalan ay guriga timid kadibna ay darin jiifsatay iyadoona xarigii wiilkeeda ku xirnaa kasoo furtay si uu lugaha uga istaago oo xiligaasi ay xanuun iyo daal ka dareemeysay ,maxaasa dhacay Xiligaasi kadib.\nWiilka Madaxa looga jiray ayaa in mudo ah Hooyadiis ku is istaagay isagoona ugu dambeyn soo qaatay bir xoog badan oo agtiisa taalay kuna bilaabay Hooyadiis oo xiligaasi gada cad u jiiftay isagoona Birta madaxa kaga bilaabay kuna waday ilaa ay ka naf baxdo mana jirin cid ka agdhaweed Hooyada iyo Wiilkeeda oo xiligaasi kala qaban kartay.\nHooyada ayaan u geeriyootay garaaciidii uu u geestay Wiilkeeda Madaxa looga jiray iyadoona la sheegay in Wiilkan ay aheed markii ugu horeesay ee xarigii iyo sil siladii ku xirnaa laga furo , dhacdadan ayaana noqotay mid aad looga hadal hayo wali Xaafada Gubta oo katirsan Degmada Dayniile ee Gobolka Banaadir iyadoona ehelada Hooyadaasi ay wali dareemayaan xanuunka geerida ku timid Hooyadaasi oo sabab u noqday Geerideeda Wiilkeeda.\nXafiiska Warbaahinta Horyaalmedia.com\n6 Responses to 15 jir Hooyadiis si xun ugu dilay Xaafada Gubta ee degmada Dayniile(Qiso Naxdin Leh)\nAbduqadir cadaay says:\tJanuary 16, 2013 at 10:07\tWlh wa arin laga naxo allah unaxaristo maamada sorry maama\nReply\thani says:\tFebruary 4, 2013 at 10:07\twaa qiso naxdin leh Walahi Allaaha u naxaristo hoyada Sida xun wilkeda u dilay weyna u qorned ilaheyna ha u naxaristo Walahi waa wax Laga argagaxo\nReply\tEzel says:\tFebruary 7, 2013 at 10:07\tIlahay hakuu naxa riisto!!~~ Janada alaah kawaraabi inshaa alh!~~~\nReply\tFarxaan dakhare says:\tFebruary 9, 2013 at 10:07\tWlh Waa qiso laga naxo ilahayna ha u naxaristo mamada\nReply\tmohamed cali says:\tMay 6, 2013 at 10:07\tIlahayo kawarabi mamada jinatul fardoso waa uqorned in uu sabab sado wilkeda madaxa loga jiro dadkii ay kadhimatay sabar iyo iman allaha hakasiyo ayadane jinatul fardosa allaha geyo inti muslin oo dhimatayna allaha jinatul fardosa hageyo\nReply\tayaan ruush says:\tAugust 27, 2013 at 10:07\tallaha unaxaristo janadi fardowsana allaha kawaraabiyo intii dhimatayna allaha uwada naxariisto wiilka xanuunsanayanah allaha caafiyo anagana allahayow nahanuuni oo wadada toosan nagulexi


Wasaaradda Waxbarashada iyo Tacliinta sare oo qabatay Shirka Dib u eegista Mashruuca Farasmada Gacanta (THE BRIDGES). – Ministry of Education in Puntland\nBy editor\t/ May 2, 2018\nMay/02/ 2018- Wasaaradaha Waxbarashada Somalia, Puntland, Jubaland, Galmudug, Hayadada CARE, Midowga Yurub (EU), Jaamacad Somali National University iyo Xarumaha farsamada gacanta Galkacyo, Kismaayo iyo Muqdisho ayaa isgu yimi kulanka dib loogu eedagyo mashruuca THE BRIDGES.\nKulan oo ay martigalinaysay Wasaarada waxbarshada Puntland waxaa shir gudoominayay wasiir ku xigeenka Wasarada waxbarashada iyo Tacliinta sare ee Dowlada Puntland Dr Maxamed Cali Faarax ugu horeyn waxaa Kulankaan ka hadlay agaasimaha Farsamada Gacanta C/casiis Nuur ee Wasaaradda Waxbarashada iyo tacliinta sare ee dowladda Soomaaliya isagoo sheegay in barnaamijkan yahay mid ka fulay guud ahaan dowlad goboleedyada dalka oo dhan. Waxaa sidoo kale munaabada ka hadlay masuuliyiin ka socday Wasaardaha Waxbarshada Galmudug iyo Jubaland.\nElex oo matalaysay Midowga Yurub (EU) ayaa shirka ugasoo qayb gashay Video conference ahaan ayaa soo dhaweysay guulaha uu mashruucan gaaray 6dii bilood ee lasoo dhaafay iyo ada shaqaynta kala dhaxaysa Wasaraada Waxbarashada maamul Goboleedada.\nWasiir klu xigeen Wasaarada Waxbarashada iyo Tacliinta sare Puntland Dr. Mohamed Ali faraax oo shirka furay ayaa soo dhaweeyay martida ka timi goblada ugana mahadceliyay kasoo qaybg galka shirka, wasiirku wuu ka hadlay muhiimada uu mashruucaan uleeyahay guud ahaan Somalia Gaar ahaan Puntland.\nMashruuca THE BRIDGES oo ay maalgelinayaan Midowga Yurub iyo hay’adda Care International ayaa ah mid lagu horumarinayo farsamooyinka gacanta gaar ahaan farsamooyinka la xiriira Dhismaha Jidadka iyo Ka faaiddaysiga Tamarta dabiiciga ah.\nMashruucan oo soo bilowday 2016kii waxaa ujeedkiisu yahaya in 500 dhalinyaro soomliyeed lagu tababaro dhismaha jidadka iyo ka Soolarka ayaa soconaya mudo 3 sano.\nMasuuliyiinta kasoo qayb galay shirka ayaa isla jeexjeexaya wax yaabihii qabsomay 6dii bilood ee lasoo dhaafay iyo qorshayaasha 6da bilood ee soo socota iyo hadi ay jiraan wax caqabado ah oo soo wajahay mashruuca, waxay sidoo kale warbixino ka dhagaysan doonaan masuuliyiinta xarumaha farsamada gacanta somaaliya heerku uu umarayo tababarka.\nshirkaan ayaa horay uga dhacay sanadkii hore Maamul Goboleedka Jubaland Xaruntiisa Magalada Kismaayo ayaa aha wajigii labaad oo lagu qabato Wasaaradda Waxbarshada iyo Tacliinta sare ee dowlada Puntland.


Moto G4 Plus Vs Moto G5 Plus, isbedelka. | Androidsis\nRafa Rodríguez Ballesteros | | Motorola, Mobiles, Noticias\nAyaa ahayd mid ka mid ah bandhigyada la shaaciyey lana filayo ee MWC 2.017. Cusboonaysiinta mid ka mid ah aaladaha ugu muhiimsan bartamaha. Maaha wax aan micno lahayn ayaa sannado ku jiray «shanta ugu sarreysa» ee taleefannada casriga ah oo leh qiimaha ugu fiican ee lacagta.\nMotorola Moto G, noocyadeeda oo dhan, wuxuu ahaa iibiyaha ugu fiican tan iyo markii uu ka soo muuqday suuqa. Sidaa darteed baarku aad ayuu u sarreeyaa. Waxaana jira culeys yar oo saaran Moto G5 Plus cusub haduu damacsan yahay inuu ku noolaado kii ka horeeyay. Ma guuleysan doontaa?\n1 Moto G5 Plus ma maamuli doontaa inuu la socdo Moto G4 Plus?\n2 Isbeddelada sidee u egyihiin?\nMoto G5 Plus ma maamuli doontaa inuu la socdo Moto G4 Plus?\nSidee u dhacdaa Marka nooc cusub oo casriga ah uu ka muuqdo suuqa, isbarbardhiga waa lama huraan. Hubi wararka, isbeddelka iyo hagaajinta cusubi waxay la imaaneysaa iyadoo la tixgelinayo waxaan ognahay. Taasi waa sababta maanta Androidsis waxaan u tusi doonaa farqiga u dhexeeya labada Moto G Plus.\nJaleecada hore waxaa jira isbeddelo muuqda. Nooca cusub ee Moto G5 Plus, markan waxaa qoray Lenovo, sharad on isbedel ah ee design. Wax soo jiita dareenka muuqaalkiisa ugu sarreeya. Gaar ahaan markii loo tixgeliyey inuu yahay taleefanka "weyn" ee muhiimka ah ee dhexda.\nSi loo hubiyo hagaajinta, ama farqiga u dhexeeya mid iyo nooc kale, waxaan ku tuseynaa muuqaal ahaan. Jadwalka soo socda waxaad ku arki kartaa dhinacyada ay Lenovo ku horumarisay Moto G oo leh sharadkeeda cusub. Waxaan arki karnaa in isbeddelka dhabarka ee caagga ah ee birta uusan ahayn kan keliya.\nTusaale Moto G4 Plus Moto G5 Plus\nNidaamka hawlgalka Android 6 Android 7\nGacaliye Snapdragon 617 Snapdragon 625\nKaydinta 16GB 32GB\nBatariga 3.000 Mah 3.000 Mah\nKaamirada hore 5 Megapixels 5 Megapixels\nCámara trasera 16 Megapixels 12 Megapixels\nIsbeddelada sidee u egyihiin?\nQaar ka mid ah sheekooyinka cusub ee qaabka cusub ee Motorola Moto G5 Plus ayaa ah wax lala yaabo. Yaraynta cabirka shaashadaada tusaale ahaan waa cajiib. Ka soo horjeedka isbeddelka noocyo badan oo sharad ku saabsan cabbirka Moto G4 hore. Moto G5 wuxuu yareeyaa shaashadiisa, laakiin waa wax taas jira Waxay u adeegtaa hagaajinta, sida ku cad abuurayaasheeda, qaabeynta iyo qabashada qalabka.\nSidoo kale ma aanan arkin wax horumar ah oo batteriga ah, laakiin beddelka processor-ka ayaa loo maleynayaa inuu sii fiicnaanayo. 3.000 mAh wuxuu ballan qaadayaa inuu xoogaa kala bixin doono qalab aad u habeysan. Moto G5 Pluskan cusub ma heli doonaa booskiisa suuqa? Jaleecada hore, waa taleefan casri ah oo aan jecel nahay oo aan horayba u rajeyneynay inaan tijaabino.\nWadada buuxda ee maqaalka: Androidsis » Aaladaha Android » Mobiles » Motorola » Moto G4 Plus Vs Moto G5 Plus, isbedelka.\nJarmalka Dario Sanchez Roa dijo\nLenovo waxay aaminsantahay in kaliya hal sano oo cusbooneysiin ah loo daayo motorola, ay noqotay waali rajo la'aan ah, sidaa darteed nokia waxay qaadaneysaa dhul iyo waxa ku harsan kalsoonida taageerayaasheeda iyo macaamiisheeda, Lenovo naftaada u samee wanaag ama badal wanaag. siyaasad cusbooneysiinta ama ragga xun Waxaan ku dhaqaaqi doonaa iyo dhammaan waxyaabaha aan u qalmin ee nooc ka mid ah oo noqday dhexdhexaad.\nJawaab Jarmalka Dario Sanchez Roa\nGoogle ma sii deyn doono kumbuyuutarro badan oo Pixel ah


DF Somalia oo shaacisay inay dagaal ku dishay 25 ka tirsanaa Al-Shabaab - Caasimada Online\nHome Warar DF Somalia oo shaacisay inay dagaal ku dishay 25 ka tirsanaa Al-Shabaab\nDF Somalia oo shaacisay inay dagaal ku dishay 25 ka tirsanaa Al-Shabaab\nAfgooye (Caasimada Online) – Faah faahino dheeraad ah ayaa waxaa laga helayaa howl-gal qorsheysan oo ciidamada Xoogga dalka, gaar ahaan kuwa sida gaarka u tababaran Gorgor ay ka sameeyeen qeybo ka mid ah gobolka Shabeelaha Hoose ee maamulka Koonfur Galbeed Soomaaliya.\nHowl-galka ayaa waxaa si gaar ah ay ciidamada uga fuliyeen deegaanada Bariire iyo Tawakal, halkaas oo ay dagaal kula galeen xoogag ka tirsan kooxda Al-Shabaab.\nTaliyaha ururka 4-aad, Guutada 17-aad ee kumaandooska Gorgor oo la hadlay warbaahinta dowladda ayaa shaaca ka qaaday in howl-galkaas ay jab xoogan ku gaarsiiyeen kooxda Al-Shabaab,ayna ku beegsadeen goobo ay isku uruursanayeen dagaalyahano fara badan.\nSidoo kale wuxuu xaqiijiyey in dagaalka ay la galeen Al-Shabaab ay ku dileen ugu yaraan illaa 25 dagaalyahan iyo saraakiil kale, sida uu hadalka u dhigay.\nTaliska Gorgor ayaa intaasi ku daray inuu dhaawacana intaasi kasii badan yahay, waxayna tilmaameen in howl-galka ay sii wadi doonaan, si looga hortago weerarada Al-Shabaab.\nDhanka kale ma jiro wax hadal ah oo illaa iyo hadda kasoo baxay dhinaca kooxda Al-Shabaab oo ku aadan dagaalkaas ee ay guulaha ka sheegatay dowladda Soomaaliya.\nMuddooyinkii lasoo dhaafay ciidamada Xoogga dalka ayaa xoojiyey howl-gallada ka socda gobolka Shabeelaha oo weerarada ugu badan ay kasoo abaabulaan xoogaga Al-Shabaab.


Rooble oo ku ballan-furay wakiilada beesha caalamka iyo carro ka dhalatay – Xog | War La Helaa Talo La Helaa\nHome WARARKA MAANTA Rooble oo ku ballan-furay wakiilada beesha caalamka iyo carro ka dhalatay –...\nRooble oo ku ballan-furay wakiilada beesha caalamka iyo carro ka dhalatay – Xog\nRa’iisul wasaaraha xilka sii-haya ee Soomaaliya Maxamed Xuseen Rooble ayaa daqiiqaddii ugu dambeysay ka baxay ballan uu ka qaaday beesha caalamka oo aheyd inuu la kulmayo madaxda shanta madaxweyne goboleed, si loogu guuleysto qabsoomidda shirka madaxda dowladda iyo maamul goboleedyada.\nRooble ayaa galabkii Taaladadii xafiiskiisa kula kulmay wakiilada beesha caalamka, kuwaas oo ku cadaadiyey inuu kaalintiisa hoggaamineed qaato oo uu la kulmo madaxda maamul goboleedyada, islamarkaana gacan ka gaysto sidii looga gudbi lahaa is-mari waaga ka taagan qabsoomidda shirka, taasi oo uu aqbaly.\nWaxaa saacado un kadib kulankii Rooble, ay wakiilada beesha caalamka haddana la kulmeen madaxweynayaasha Jubaland iyo Puntland, kuwaas oo aad usoo dhoweeyey islamarkaana aqbalay inay la kulmaan ra’iisul wasaaraha. Xubnaha beesha caalamka ayaa isla goobta qoraal ugu diray Rooble una sheegay mowqifka Axmed Madoobe iyo Saciid Deni.\nWaxaa lagu ballamay in la kulmo Subaxii Arbacada ee shalay, ayada qorshuhu ahaa in heshiis looga gaaro ajendaha shirka iyo qaar ka mid ah qodobada kale ee la isku hayo.\nSi kastaba goor dambe ayaa Rooble wuxuu qoraal usoo diray beesha caalamka, kana cudur-daartay kulanka, isaga oo wakiilada beesha caalamka u sheegay in shanta madaxweyne goboleed ay heshiis kasoo gaaraan ajendaha shirka kadibna ay isaga usoo direen, si uu dib u eegis ugu sameeyo, isagoo og in madax goboleedyada ay heshiis gaari waayey, kadib dhowr mar oo ay kulmeen.\nGo’aanka Rooble ayaa si aad ah uga carreysiiyey wakiilada beesha caalamka, iyo Axmed Madoobe iyo Saciid Deni, kuwaas oo shalay galab soo saaray qoraal ay ku muujinayaan sida ay qaati uga taagan yihiin “xagal-daacinta” ay wadaan madaxda dowladda.\n“Waftiga Madaxweynayaasha Dowladaha Xubnaha ka ah Dowladda Federaalka ee Puntland iyo Jubaland oo muddo gaareysa sadex asbuuc ku sugan Magaalada Mogadishu, ayagoo ka jawaabey dalabkii Beesha Caalamka ee ahaa in shir wadatashi ah laysugu yimaado, ayaa wali ka dhursugaya qabsoomidda shirka. Dowladaha Xubnaha ka ah Dowladda Federaalka Soomaaliya ee Puntland iyo Jubaland waxay walaac ka muujinayaan in Madaxda sare ee muddo xileedkeedu dhammaaday ee Dowladda Federaalka ah ay xaggal daacineyso qabsoomicida shirkii loo fadhiyey inuu ka dhaco Magaalada Mogadishu,” ayaa lagu yiri qoraalka Axmed Madoobe iyo Saciid Deni.\nMa cadda sababta uu Rooble u beddelay mowqfikiisa, islaamrkaana uga baxay ballantii uu qaaday, hase yeeshee waxaa la rumeysan yahay inuu cadaadis uga yimid Farmaajo, oo dadaal xooggan u sameynaya in marnaba aan la kulmin, heshiisna uusan dhicin, si aan dalka doorasho u gelin.\nWararkii ugu dambeeyey ayaa sheegaya in beesha caalamka ay quus ka taagan tahay xaaladda, ayna suurta-gal tahay in arrintan u gudbiso golaha ammaanka, si qaraar looga soo saaro, taasi oo Soomaaliya dib ugu celin karta marxaladdii ku-meel gaarka.


ISAGA OO GABOOBAY!!: Qiso xiiso badan, Hadaad tahay qurbo joog ku waano qaado | Wacyigelin's Blog\nAhmed Galaydh on U ISTAAG SOMALIA MPLS MNmohamed anshur on MA KU QOSLAA MISE WAAN OOYAA?…سليمان on DARIIQA JANADA LOO MARO: QISO…siciid on MA KU QOSLAA MISE WAAN OOYAA?…Abdirizaak ahmed on MA KU QOSLAA MISE WAAN OOYAA?…wacyigelin on MA KU QOSLAA MISE WAAN OOYAA?…mohamed on MA KU QOSLAA MISE WAAN OOYAA?…Dr. Farxaan jama on DARIIQA JANADA LOO MARO: QISO…Peter Greste case: i… on Al-Jazeera’s Peter Grest…Johnd761 on LOS ANGELES CITY PLANER FAISAL…Mahad xiddig on MA KU QOSLAA MISE WAAN OOYAA?…wacyigelin on العلم والإيمان – د. مصطف…Bucul on DHOWR ASKERI OO KA GOOSATAY JA…En ismail abdi yasin on MA KU QOSLAA MISE WAAN OOYAA?…yassin saleh osman on KA TASHADA CADAAWOHOO ISKU TII…\tISAGA OO GABOOBAY!!: Qiso xiiso badan, Hadaad tahay qurbo joog ku waano qaado\nPosted on May 18, 2010 by wacyigelin\tTareenkii buu halhaleel ku soo fuulay. isagoo kolba tiir cuskanaya ayuu salka la tiigsaday kursigii ugu dhowaa. Warfaa culays aanu qaadi karayn baa saaran, koodh culus, funaanad ka hoosaysa, koofiyad iyo gacmo gashi ayuu ku hilan yahay. Xilliga jiilaalka ah dalalkan Yurub wax ka qabow badan. Gacmuhu way gariirayaan, lugahana wuu qaadi kari laayahay.\nWuu garan laayahay goor cimrigiisu intan gaadhay, goor uu sidan u gaboobay. Isagoo xooggan oo xawli ku socda uun buu garanayaa. Hadduu dib u eego gugii dhalashadiisa todobaatankii buu baarka jaray. Wuxu xasuustaa noloshii macaanayd ee ay soo wada mareen isaga iyo Alle u naxariisaydii, ooridiisii suubbanayd.\nAdduunyo!! Muxuu maalmo macaan soo maray. Intuu dalkiisa joogay wuu tirsanaa, dadkiisa ayuu u tirsanaa, qadarintiisana wuu ku lahaa. Maalintuu qurbe soo galay farxad uga weyni may jirin. Soddon jir xooggan oo xarrago badan buu ahaa. Wuxu ku indho qabowsan jiray xaas iyo saddex carruur ah oo lix jir ugu weyn yahay.\nHankiisa iyo hammigiisuba wuu fogaa. Inuu dalkiisa wax u soo barto, u soo shaqaysto oo waxtaro ayuu ahaa. Wuu kaga dhabeeyey doonistiisii. Inuu dego ama ku sii raago qorshihiisa may ahayn. Markii guyaashu la sii durkeen wuxu go’aansaday inuu carruurtiisa yaryar iyo xaaska qurbaha u soo raro si ay meel u wada ahaadaan.\nMeel la soo wada deg oo la isweheshay. Sidaa ay tahay marnaba maankiisa kama madhnayn inuu maalin uun dalkiisa u guuro. Horto carruurtu waxbarashada ha dhammaystaan waad guuri doontaaye, jaamacado ha ka baxaan ilaa ka ugu yari. Maalinba maalin bay u sii dhiibtay.\nFari togdheer bay kula xushaa baa xaalkii noqday. Soddon iyo shantaa gu’ ee uu dibedda degganaa wuu xiiqsanaa, muu dareemayn maalmaha sida hillaaca ku maraya, saacado uu shaqo ku sii jarmaadayo, shaqaynayo, ka soo socdo iyo saacado uu daallan yahay baa waqtigiisii noqday. Dhaqaale iyo kaydsi way kala tageen oo telefoonka xoolo doonka ee sokeeyihii dalka ka soo dhacayaa waxay u oggolaan waayeen wax kayd ah oo xisaabtiisa ku hakada.\nHadday ogaan lahaayeen tacabka iyo rafaadka uu ku soo saaro dhaqaalaha yare e uu helo!! Nin dhergay oo ku wadhwadhay baa loo haystaa.\nMar haddii noloshiisu iska deggantahay, carruurtuna wax u baranayso muxuu ku fali wax dhigasho ma sokeeyihiisa oo baahan buu ka adkaysan karaa? Sidaas buu nafta ku seexiyaa.\nFarxaddii way isa sii dhimaysay gu’ba gugii ka dambeeyey. Waayuhu u daranaa. Wuxu noqday nin aan cidba u tirsanayn. Sidaas ayaabu dad ugu roonaa oo wuxu ahaa nin xoogsada…. cid talo weydiisa waa ugu dambaysay lama yaqaan. Ummad aanu u tirsanayn buu dhalasho aan sax ahayn la wadaagaa. Waa duul bilaa abtirsiin ah, odayga saddexaadba lama dhaafo.\nWaxa Tareenka ay ku kulmeen odaygii Raage oo isagu waddo kale oo nolosha ah qaaday. Raage inkastoo ay isku magaalo deggan yihiin haddana goor iskugu dambaysay lama yaqaan. Iswaraysi daaye laba erey ka badan la isma dhaafsan. Noloshan baa sidaa u qaabaysan oo qofba tiisaa cuslaysay. Kulanka Raage wuxu xasuusiyey rag badan oo ay isku fac ahaayeen waa hore burbur qoys iyo balanbal ku dhacay oo Tareenka nolosha ka daatay.\nWuxu xasuusiyey hablihii ay isku kacaanka ahaayeen oo iyana waa hore dabayl raacay. Cidiba kama noola cidihii uu garanayey, tafiirtoodiina waxay la falgaleen ummado kale oo waxba soomaalinnimo uguma filna.\nWarfaa intuu waddooyin tiro badan oo isku meel gaynaya buu kala dooranayey. Waa waddooyin inkastoo ay kala qodxo badan yihiin inta jidka lagu jiro haddana meel isku mid ah ku gebegeboobaya oo way isku soo dhacaan. Jidka aad raacdaaba ka kale waa la mid.\nMaanta oo uu gaboobay. Weli nolosha wuu jecel yahay, wuu sii jeclaanayaa marba marka ka dambaysa, gabowgu wuu sii jeclaysiinayaa nolosha, geerida wuu ka baqayaa, wax badan umuu sii diyaarsan, imikana awood badan malaha, welina uma diyaarsana. Degaankan uu joogo ayaan uba saamaxayn.\nSoomaalidu aad bay u degtay dalkan iyo dalalkan kale ee reer galbeedka oo dhan. Si ahaan way isa soo urursadaan, si ahaanna way kala tagsan yihiin. Wixii noloshooda halkan ku saabsan way isla kaashadaan. Waxay ku kala duwan yihiin aragtida ku aaddan dalkii, aragtida siyaasadda, aragtida nolosha. Reer reer bay u sii qaybsan yihiin, haddana jilib jilib bay u sii kala fadhiyaan.\nSiday sidaa u yihiin baa waayuhu u run sheegaa. Waxa u sii nugul dumarka da’ yarta ah oo iyagu dhalanteedka nolosha run mooda oo aan tumaatida horeba ka soo hadhin, waxa ku xiga ragga mashaqaystayaasha, wax matarayaasha ee loo yaqaan fadhi ku dirirka. Raggaasi waxay noqdaan dibi foofay weyli kama dambayso. Hadday reer lahaayeen iyo haddii kaleba nolosha macno darro ayey ku idlaystaan.\nSoomaalidu masaajiddo badan bay dhisaan. Ma hubaan in ubadkoodu ku tukan doonaan. Ma diyaarinayaan dadkii la wareegi lahaa. Waa looga dheereyey gacan ku haynta ubadkooda. Waxa uga dheereeyey nidaamka iyo qaab nololeedka dhulkan yaal. Faraha wax badani uguma jiraan. Qoysas badani way kala tegeen, way kala dhaqaajiyeen.\nDadka waaweyni way jecel yihiin inay dalkii dib ugu noqdaan mase noqon doonaan, hadday noqdaanna way soo noqon. Way ku xab bururiyeen meeshan, way ku bashiishteen. Iyagu noqosho ayey ku fikirayaan laakiin ubadkoodu ma noqon doono. Taas waa la hubaa. Nolol kale ayey yeesheen. Marka fasaxa dalkii la geeyana way soo nacaan. Waa la soo nacsiiyaa, lamana soo dhoweeyo. Waxay arkayaan carruur caytamaysa iyo dad waaweyn oo isdagaalaya. Dhulkan ay joogaan kumay arag cid is dagaalaysa iyo cid iscaayeysa midna. Badownimo iyo ceeb baa loo yaqaan. Malaha waa meelaha dhaqanka dunidani kaga wanaagsan yahay dhaqankii dalkii loogu sheegay inuu yahay kii hooyo.\nWaxay ahayd inay soo jeclaadaan oo inay dal leeyihiin ogaadaan. Ujeeddada loo geeyeyba sidaas bay ahayd. Wayse ku hungoobeen. Nacaybka ay ka soo qaadeen dib loogu hagaajin maayo\nDunida sidaas ah buu arkayaa Warfaa. In badan buu isku deyey inuu wax ka beddelo. Waqti iyo dedaal badan buu geliyey. Wuxu arkayaa cimrigiisii oo gabaabsiyey iyo sida isbeddelkii uu ku taamayey aanay waxba uga soo naaso caddayn.\nWaa kan oo maanta carruurtiisii uu ku tabcay waxbaratay, dunida kala gashay. Samatar oo curadkiisii ahaa wuxu u shaqeeyaa shirkad weyn oo Maraykan ah, wuxu guursaday gabadh Koonfur Afrikaan madow ah; Xaddiyo waa dhakhtarad ka shaqaysa dalka Australia, waxay u dhaxday nin Swedish ah; kuwii ka yaryaraana sidaa xaalkoodu kama dhaco.\nCarruurta wuxu u bixiyey magacyo soomaali ah, halkaas buu soomaalinimada ka taagnaa. Warfaa, isagu, waa ka halkan keligii ku dacdarraysan. Daryeel ma haysto. Islaantii ay dhaxanta iska dugsanayeenna hortiibay aakhiro u hoyatay. Carruurtiisa waxa keliya ee uu ku qabaa waa sheegasho inuu dhalay. Iyaga noloshan ay ku koreen waxay bartay inaan waalidka wax weyn loo arag, ay tahay uun in marmar telefoon lagula hadlo.\nHadduu dalkii ku noqdo cid kaga horraysa ma leh. Halkanna joogiddeeda wuu garanayaa. Wuxu ogyahay in dhowaan lagu tuuri doono guryaha dadka waaweyn lagu xannaaneeyo. Waxa loo qaban doonaa shaqaale daryeela. Shaqaale aan ehelkiis ahayn. Kuma farxi doono arrintaa. Carruurtiisu sannadkiiba marbay soo booqan doonaan hadday u bataan.\nMa xannaano aan ehelkaa kula joogin baa xannaano kuu ah?\nWaalidkii gacantiisa ayey ku go’een.Isagaa gacantiisa ku aasay. Aabihii iyo hooyadiiba waxay ifka kaga tegeen iyagoo carruurtoodii iyo sokeeye oo dhammi hareera joogo.\nMaanta waa maxay nasiib darrada ka xun halkan oo wadku ka helo?\nCidlo ku bakhti sow noqon maayo?\nMa sidaasuu adduunka kaga tegi?\nHimiladiisu ma ahayn inuu sumadlaawenimo dunida kaga tago. Waxa u guntanayd odhaahdii soomaaliyeed ee ayeydii ugu celcelin jirtay. Odhaahdii ahayd ‘waari mayside war ha kaa hadho’\nWuu ogaa inaanu waarayn, waxase maanta uu arkaa inaan war ka hadhayn oo uu sumadlaawenimo, magac xumo ama magac la’aan dunida kaga tegayo isagoon dadaalkiisii wax raad ah reebin.\nMaxaa qaldamay buu isweydiinayaa. Wuu ogyahay inaanu dadaal yarayn. Wuu ogyahay inuu waxbartay, shaqaystay, maalin keliyihi ciyaar ku dhaafin oo uu fadhi kudirirka ka dadaal duwanaa, ka nolol duwanaa, ka fikir duwanaa, maantase si isku mid ah ay dunida uga tegayaan.\nMa dadaalkiisa ayaa qaldanaa? Ma dawga uu maray baa qaldanaa, mise meesha uu isbedelka ka samaynayo ayaa meel qaldan ah? Nolol aan tiisii ahayn buu dhisayey, dal aan kiisii ahayn buu ku waayo seegay!!!\nHadduu dadaalkan dalkiisii ka samayn lahaa wuu hubaa inuu ka midho dhalin lahaa. Laakiin dadaal kasta oo uu isku dayo inuu dalkan shisheeye ka sameeyo waa u badheedhid ka hortagga mawjado caabbi badan. Mawjadahaas baa dadaalkisii hafiyey oo waxba la’aan ka dhigay.\nWuxu arkaa inuu meel qaldan dadaalkiisa geliyey, inuu tacabkiisu ku qasaaray meel aanu ka lib keeni karin.\nWaa inuu wax u sheego kuwa ka dambeeya, laakiin waa goorma, waa gabbal dhac…wuxu ku gam’ay kursigii Tareenka. Inay gama’ tahay iyo inay suuxdin tahay lama oga. Hadduu gama’san yahay inuu ka soo toosi lama oga, hadday suuxdin tahayna inuu ka soo miiraabi lama oga!!!Hadday tiisa noqoto meel lagu aasi lama oga!!! Shalay iyo hawl adduun, hankiisu miyuu fogaa!!!\nWAA QALINKII IYO FIKRADII:\nXasan C. Madar\nWAXAA LAGA SOO GUURIYAY BOGGA URURKA WADANIYIINTA SOOMAALIYEED.\nFiled under: Uncategorized « HEESTI ARLIGAYGOOW: DHEGAYSO HEESTI DALKAYGOW IYO FAADUMO QAASIM: DAAWO OO DHEGAYSO »


Duufaannada, maxaa loogu magac daray? | Saadaasha Shabakadda\nDavid melguizo | | Duufaannada\nDuufaanno ku dhuftay koonfur-galbeed Mareykanka intii u dhaxeysay 1950 ilaa 2007\nMaalmahan iyada oo ay jirto waxyeelada duufaanta Haiyan o Yolanda (sida looga yaqaan Filibiin) waxay ku kicin doontaa xiisaha akhristayaasha badan halka magacyadan ay ka yimaadeen, sida iyo cidda ay go'aansadaan iyo sababaha mararka qaarkood, sida kan oo kale, waxay leeyihiin in ka badan hal magac. Qaarkood xitaa waxay u maleyn karaan, maxaa diidaya in duufaantu ama duufaannada daran ee ay mararka qaarkood soo saaraan loogu magac daro sidaas oo kale loona keydiyo markii ay gaaraan duufaan ama xaalad duufaan kulaylaha ah?\nDuufaannada waxay heleen magacyo kala duwan taariikhda. Kala soocistooda ayaa isbeddelay sannadihii la soo dhaafay si loo gaaro nidaamka liiska maanta ay adeegsadaan ku dhowaad dhammaan adeegyada saadaasha hawada adduunka (WMO, NHC, PAGASA, iwm).\nBoqolaal sano, duufaannada waxaa loogu magac daray awliyadii maalintii ay dhacday ("San Felipe" sanadkii 1876 Puerto Rico). Dhammaadkii qarnigii XNUMXaad, khabiir ku takhasusay saadaasha hawada oo u dhashay Australia ayaa ugu magac daray siyaasiyiin aan iyagu jeclayn. duufaannada kulaylaha. Intii lagu jiray Dagaalkii Labaad ee Adduunka, magacyada haweenka ayaa loo aaneeyay iyaga. Intaa ka dib, Mareykanku wuxuu qorsheeyey inuu ugu dhawaaqo magac ahaan codbixin, in kasta oo soo bandhigidda alifbeetada caalamiga ah ee dhawaqda ay horseed u noqotay in lagu soo noqdo magacyada haweenka.\nKahor 1950 Adeegga Saadaasha Hawada ee Milatariga Mareykanka ayaa mas'uul ka ahaa u xilsaaridda tiro duufaanno kuleyl ah. Tusaale ahaan, duufaantii shanaad ee kulaylaha ee xilligii Duufaantii 1932 waxaa loogu magac daray Lambarka 5. Sannadaha soo socda alifbeetada dhawaaqa milatariga (Able, Baker, Charlie, iwm) ayaa loo adeegsaday magacyada.\nKadib, horaantii 1953, duufaanadii kulaylaha waxaa loo bixiyay magacyo dumar. Magacyada ku taxan xarfaha xarfaha, iyagoo siinaya duufaantii ugu horeysay ee kuleylaha sanadka magac ka bilaabma A.\n1978, magacyada lab iyo dheddig labadaba waxaa lagu daray liiska magacyada duufaanka Waqooyiga Baasifigga. Sannadkii 1979-kii ayaa liiska magacyada Badaha Atlantika uu kordhay, oo ay ku jiraan sidoo kale magacyo lab iyo dhadig. Maanta, markii khalkhalka kuleylaha uu isu rogo duufaan kuleyl leh dabeylo ka badan 63 km / saacaddii (39 mph) Xarunta Duufaanta Qaranka (NHC) waxay siisaa magac.\nSi loo go'aamiyo magacyada la adeegsanayo, dalalka xubnaha ka ah Ururka Saadaasha Hawada Adduunka (WMO) waxay si joogto ah dib ugu eegaan liisaska, oo ay ku jiraan magacyo caadi ah oo ku hadla Ingiriiska, Isbaanishka iyo Faransiiska. Amarka magacyada labka iyo dheddigga ayaa is beddela sannad kasta. tusaale ahaan, 1995 liiska wuxuu ku bilaabmay Allison halka 1996-dii uu ku bilaabay Arthur.\nWaqtigaan la joogo, waxaa jira 6 liis oo magacyada duufaannada kulaylaha, 21 magac oo loogu magac daray duufaannada Atlantikada iyo 24 loogu talagalay duufaannada woqooyi-bari Baasifigga. Filibiin dhexdeeda waa PAGASA (Filibiin Atmospheric, Geophysical iyo Astronomical Services Administration) ilaa 2001, waxay isticmaashaa afar liis oo 25 magac ah. Magacyadu waa inay noqdaan kuwo kooban oo si fudud loo fahmi karo, waa inaan la iloobin inay saameyn ku yeelan karaan dalal badan. Liisaskan waxaa loo adeegsadaa qaab meerto sanadle ah (liiska la isticmaalay 2011 wuxuu la mid ahaa 2005, marka laga reebo magacyada laga saaray).\nXaaladda oo ah in dhammaan magacyada liistada la adeegsaday, in ka badan 21 duufaanno (24 waqooyi-bari Baasifigga), kuwa soo socda ayaa bilaabaya in loogu magac daro alifbeetada Griiga: alfa, beta, iyo wixii la mid ah. Marka laga hadlayo Filibiin, PAGASA waxay isticmaashaa liistada kaabayaasha magacyada markay ka bataan 25.\nLiisaskaan, waqtiyada qaar markay duufaan waxyeello geysato oo ay dad badani u dhintaan, magaciisa ayaa la soo jeediyay in laga saaro. Tilmaantaan ixtiraamka ah ee loo fidinayo dhibbanayaasha waxay sidoo kale u adeegtaa in laga fogaado jahwareerka shirkadaha caymiska, warbaahinta, iwm. Tusaale ahaan 2005 Katrina ama Sandy sanadkii 2012 oo wata magacyo kale sida Andrew, Bob, Camille, David, Dennis, iwm.\nHaddii duufaan kuleyl ah oo ka timid Atlantic ga ay gaarto badda Baasifigga, waxaa loo bixiyaa magac cusub. Marka laga hadlayo Duufaanta Haiyan, waxay ahayd laba hay'adood oo kala duwan oo siiyay labadaas magac ee kala duwan. Duufaanta Yolanda oo ah tii ay aasaaseen PAGASA.\nMacluumaad dheeraad ah - Tacloban, duufaantii Haiyan dhulka eber, Duufaantii Sandy, sannad-guuradii: wax badan in la qabto, wax badan in la barto, Sanadka 2013 wuxuu noqon doonaa kii toddobaad ee ugu kululaa tan iyo markii ay diiwaanno jiraan\nTixraac - NOAA\nWadada buuxda ee maqaalka: Saadaasha Shabakadda » Dhacdooyinka saadaasha hawada » Duufaannada » Duufaannada, maxaa loogu magac daray?


Asphalt dhaqaaqay Toroslar | RayHaber | raillynews\nHomeTURKEYCoast Mediterranean33 MersinAsphalt Moros in Toroslar oo ka socda Mersin\n26 / 08 / 2019 33 Mersin, Coast Mediterranean, Asphalt News, GUUD, WADADA, TURKEY\ndhaqaaqa asphalt ee buuraha Taurus\nDowladda Hoose ee Magaalada Mersin waxay sii wadaysaa shaqadeeda dammaanad qaadista dhammaan degmooyinka isku waqti oo ay ka mid tahay Degmada Toroslar. Bilihii xagaaga ee ay muwaadiniintu u isticmaali jireen sidii dhul banaan oo ku yaal xaafadaha miyi-doonka ah ee raba inay si xawli ah uga shaqeeyaan Dawlada Hoose ee Magaalada, ayaa shaqada la dhammeystiray waqti gaaban, wadooyinka loo furay adeeg.\n2, oo isku xirta degmooyinka miyiga ah ee Degmada Toroslar iyo Degmada Yenişehir, kuwaas oo lagu burburiyey roobab mahiigaan ah intii lagu jiray bilaha jiilaalka, waddooyinka Çavak, Hamzabeyli iyo Işıktepe. Jid-goyn asfardiga lakabka ah ayaa la qabtay. Shaqada dhererka kilomitir-kiiloo mitir ee 4 iyo mitirka 7 oo balaaran oo leh xayndaabka '2 combi boiler', 1 u qaybiyeyaasha 1 dhululubo iyo 1 xamuul ayaa la dhammeeyay waqti gaaban.\nWaxaan si gaar ah ugu mahad naqayaa Madaxweyne Seçer dadaalkiisa\nXaafada Hamzabeyli ee kooxda dhexdeeda xuduuda qeybta waxay qiimeynaysaa shaqadii laga qabtay Hamzabeyli Mukhtar Sencer Erdogan, xaafadu waa cillad iyo waddo burbursan, iyadoo xustay wadada Duqa Magaalada Mersin ee Magaalada Caasimadda Vahap Secer ayaa u mahadcelisay. Wadada kooxdu waa isku xirka kaliya ee udhaxeeya Degmada Toroslar iyo Degmada Yenisehir, oo tilmaamay in Muhtar Erdogan, uu sheegay inuu rumeysan yahay in adeegyada asphalt ay sii socon doonaan kala go '.\nWadada loo maro Taurus hadda waa ballaaran\nKordhinta wadada, fidinta, waraabka iyo xisaabinta waxaa lagu sameeyaa 1 backhoe loader baaldi, 1 roller, 1 digger, 1 culeys, 1 grader, 1 walxaha qodaya waxay kusii socdaan wadada isku xirta Kayrakkeşli iyo Yüksekoluk Plateau oo sidoo kale kujira xuduudaha Degmada Toroslar. Haddii shaqooyinka la dhammeeyo, marin u helidda meelaha sare ee buuraha Taurus way fududaan doontaa. Marka lagu daro shaqooyinka fidinta wadada ee xadka isku xirka kilo-mitir ee 15, 5 sidoo kale waa 2 aagga kilomitir. dabaqa dusha sare ee dusha sare ah ayaa shaqada la qabtaa.\nMarka lagu daro shaqooyinka asphalting iyo dusha sare ee dusha sare ee wadooyinka isku xirka, gawaarida 6 iyo asphalt burbursan (12,5-19 mm) shaqada gaadiidka ayaa sii wadaya wadada Çavak-Hamzabeyli-Işıktepe oo ku taal xudduudda Degmada Toroslar, halka 1 dozer qodaya Alanyaalı 1 dozer , Gawaarida 1, xamuulka 1 iyo darajada 1 oo wata dayactirka wadada, shaqada dayactirka iyo ballaarinta ayaa socota.\nDaraasada Barafka ee Weyn ee buuraha Taurus ee Mersin\nAsphalt paving for site Industrial site\nAsphalt ayaa ka socda degmada Inegol\nMa jirto isgoyska Mersin caasimadda\nShiinaha ee 24.5 bilyan doollar iyo duulimaadka garoonka\nWadada Kayrakkeşli Plateau\nAsphalt Mo dhaqaaq oo Taurus ah\nWadada Yüksekoluk Plateau


Diego Simeone Oo Ugu Danbayn Kala Cadeeyay Hadaladii Muranka Dhaliyay Ee WhatsApp-ka Ee Uu Koobkii Aduunka Kaga Hadlay Cristiano Ronaldo & Lionel Messi. - GoolTV.Net\nTababaraha kooxda Atlético Madrid ee Diego Simeone ayaa markii ugu horaysay saxaafada ka hor cadeeyay hadaladii codka ahaa ee intii uu koobka aduunku socday uu kaga hadlay isbarbar dhigii uu ku sameeyay Cristiano Ronaldo iyo Lionel Messi kaas oo muran abuuray isla markaana aan hore isaga wax looga waydiin.\nCod uu Simeone u diray caawiyihiisa Atletico Madrid ee Germán Burgos ayuu ku waydiiyay Lionel Messi iyo Cristiano Ronaldo midka uu dooran lahaa haddii ay u ciyaarayaan kooxo ciyaartoy meel dhexaad ah haysta laakiin codkaas ayaa si qarsoodi ah uga baxay WhatsApp-ka wuxuuna galay saxaafada.\nArintan ayaa muran abuurtay waxaana loo fasirtay in Diego Simeone uu Cristiano Ronaldo ka doortay Lionel Messi laakiin waxa uu sharaxaad ka bixiyay ujeedadii uu hadalkan ka lahaa isaga oo xusay in aanu marnaba ka shaki sanayn tayada Lionel Messi isla markaana uu yahay kan aduunka ugu fiican.\nDiego Simeone ayaa xaalada codkiisii koobka aduunka ka soo baxay WhatsApp-ka waxa uu sharaxaad hadda kaga bixiyay shirkiisa jaraa’id ee ka horeeyay kulanka ay Atletico Madrid isniinta la ciyaarayso kooxda Paris Saint-Germain kaas oo ka dhici doona Singapore.\nDiego Simeone oo arintii muranka dhalisay ee Messi iyo Ronaldo ka jawaabaya ayaa yidhi: “Anigu markasta Messi ayaan shaki la’aan uga doortaa Ronaldo. Markii aan sheegay wixii aan ku sameeyay Messi iyo Ronaldo, anigu kamaan hadlayn midka ah ciyaartoyga aduunka ugu fiican”.\nDiego Simeone oo sii sharaxaya hadalkiisa ayaa yidhi: “Waxaan shegayay in kooxda ay ciyaartoy meel dhexaad ahi joogaan in ugu dhawaan uu Ronaldo kaga haboonaan lahaa, laakiin marka ay ciyaartoy sare ay ku xeeran yihiin Messi ayaa ah kan aduunka ugu fiican”.\nDiego Simeone ayaa ku dooday in codkii WhatsApp-ka ee uu caawiyihiisa u diray kaas oo saxaafadu ay heshay in aanu ahayn mid uu kaga hadlayay Lionel Messi iyo Cristiano Ronaldo midka ah ka aduunka ugu fiican balse uu ku qiimaynayay xaaladaha ay ku kala fiican yihiin hadii la dhigo.\nCristiano Ronaldo iyo Lionel Messi ayaa fashil kala soo laabtay koobkii aduunka iyaga oo aan xulalkooda dhaafin wareegii 16ka ee koobka aduunka waxayna taasi sabab u noqotay in markii ugu horaysay tan iyo 2007 kii wixii ka danbeeyay in abaal marinta xidiga sanadka ugu fiicani ay noqotay mid si buuxda u furan.


galmudugnews.com » Daawo Video Dagaalkii Garxajis Muuse Biixi oo leh“Anigoo wax dili kara duco qaadan maayo” Home Contact US\nHome » WARARKA, XULKA Galmudugnews » Daawo Video Dagaalkii Garxajis Muuse Biixi oo leh“Anigoo wax dili kara duco qaadan maayo” Daawo Video Dagaalkii Garxajis Muuse Biixi oo leh“Anigoo wax dili kara duco qaadan maayo” admin on\nMay 23rd, 2013 //\nNo Comment Views 168109\nPopular post by viewFanaanada Falis Cabdi oo Film Sexy looga duubay Jig jiga . - 139736 hitsHalkaan Dhageyso Madaxweynaha Somalia oo Faroole meel saaray - 31901 hitsContact US - 30635 hitsDaawo haweeney Muqdisho ka furatay Guri lagu tunto - Fadeexo - 26197 hitsDaawo Video Dahir Alasow oo abtirsaday maxaase u galay Dhulbahante iyo Samaroon - 25658 hitsTopnews:-Wiil uu dhalay Ganacsade Xaaf oo falkii ugu xumaa ku sameeyay Gabar Maskiina +Sawiro? - 25314 hitsThis report no more in Galmudugnews - 23911 hitsXiriirka ka dhaxeeya burburka qoysaska & kacsi la'aanta - 23089 hitsXaqiiq Cadeyn Wadata : Kismaayo, Daarood iyo Hawiye yaa dadka deegaanka ah?Faallo Xog iyo xaqiiqo warran ah - 22468 hitsHalkaan ka Daawo Video Xasan Dahir Aweys oo la dejiyay guri burcad badeeda ka dhisteen Cadaado iyo Ciidamada ilaaladiisa - 22386 hitsDukumiinti sira: Akhri Liiska Lacagta Madaxda Dowladda KMG u taal Dahabshiil +Cadadka iyo faahfaahintooda - 21495 hitsLaundring of dollar black Money surges the price of Somaliland shillings - 21161 hitsDaawo tumashada Marwada Madaxweyne Siilaanyo iyo Madaxtooyada oo noqotay Dance Club - 21156 hitsRag ka dhashay Qabiil yar oo bilaabay hab dhaqankii Gaalgalaha 1988-1990 ! - 20862 hitsDaawo gabadh u dhalatay beesha Daarood oo si qatara u hadashay - 19895 hitsDaawo Faysal Cali Warabe oo Wariye amakaag ku riday - 19895 hitsReal Madrid oo wiilka baabuuniska laga badshey ee Gareth Bale looga diiday 40.milan Euro. - 19298 hitsVOA-Idaajaa iyo Qabyaaladeynta Suugaanta - 18533 hitsDaawo Video Mohamed Kaahin oo dagaalyahanada Garxajis qabteen iyo Siilaanyo oo Habaryoonis u hanjabay - 17839 hitsDAAWO Fadeexad Siilaanyo oo Baska Dadweynaha ku tegay Hotelkii Istanbul+Boorsada uu xambaarsan yahay. - 17789 hitsTopnews:- Dagaalka Farmaajo iyo Ibbi oo Weji qabiil yeeshay. - 17700 hitsDaawo Video jabka Al-Shabaab ee Beledweyne - 16913 hitsIla qosol Daawo Faroole maxaa ku dhacay - 16863 hitsDaawo qabyaaladii Reer Puntland oo noqotay dawada Hawiye - 15552 hitsSheekha ugu weyn Wahaabiyada Daarood oo ku baaqay in cafis la weydiisto Ahlusuna - 15506 hits Home Contact US


Sawirada Dumarka ee ku dhaganaa Wadooyinka Kabul oo la Fiiqay\nHomeWararka CaalamkaSawirada Dumarka ee ku dhaganaa Wadooyinka Kabul oo la Fiiqay\nSawirada dumarka ayaa laga tirtiray Kabul, taas oo calaamad u ah wajiga caasimadda Afgaanistaan oo si xawli ah isu beddelaya maalmo tan iyo markii ay Taliban qabsadeen.\nDagaalyahannada nidaamka cusub ayaa la wareegay gacan ku haynta magaalada Axaddii ka dib weerar fudud ay kaga saareen dowladdii hore ee dalka ka jirtay.\nHorumarka waxaa ka soo baxay oo keliya welwelka ku soo kordhay aagagga aan weli gacantooda ku jirin, oo reer Afgaanistaan ay ka baqayaan in lagu celiyo falkii foosha xumaa ee haweenka lagula kacay xilligii ugu dambeeyay ee talibanka.\nLabaatankii sano ee ka dambeeyay duullaankii uu hoggaaminayey Mareykanka ee xukunka looga tuuray 2001-dii, waxaa dib u soo laabatay xuriyada haweenka.\nmagaalooyin kale oo wadanka ayaa laga bilaabay in darbiyada laga tirtiro sawirka haweenka ee xayisiimaha.


Somaliland oo war culus kasoo saartay qabashada bandhig faneedyada kadib markii….\nJuly 31, 2020 Mahad Jama 3\nHARGEYSA(P-TIMES)- Wasiirka Diinta iyo Awqaafta Somaliland Sheekh Khaliil Cabdullaahi Axmed ayaa ka hadlay bandhiga faneedyada ama showyada ay fanaaniintu ay ku qabtaan magaalada Hargeysa iyo degaanada kale ee Somaliland ayaa sheegay in ay mamnuuc yihiin bandhigisyadaasi.\nWasiirka oo warbaahinta kula hadlay gudaha magaalada Hargeysa ayaa waxa uu sheegay in bilihii lasoo dhaafay ay yaraadeen bandhig faneedyada, waxaana uu mamnuucay in bandhig faneedyo lagu qabto maalmaha ciida magaalada Hargeysa iyo deegaanada kale ee Somaliland.\nWaxa uu sheegay in sababaha ay u joojiyeen bandhig faneedyada ay tahay in ay ka hor imaanayaan dhaqanka suuban ee Islaamka iyo sidii looga hortagi lahaa cudurka Coronavirus oo kiisas kamid ah laga helay deegaanada Somaliland maadaama dadyow fara badan ay iskugu imaanayaan.\nWasiirka ayaa waxa uu amray ciidamada Booliska Somaliland inay ka hortagaan bandhig faneedyada lagu qabto magaalada Hargeysa iyo dsegaannada kaleba si loo ilaaliyo caafimaadka dadka.\nDeegaano badan oo dhulka Soomaalida ah ayaa waxaa maalmaha ciida fanaaniinta Soomaaliyeed ay ku qabtaan bandhig faneedyo, iyada oo dadka ay ku daawadaan lacago kala duwan halka meelaha bandhig faneedyada lagu qabanayo ay iskugu yimaadaan dad badan.\nWar dadka u daaya in ay heesaan,war qaadkii baad fasaxdeen oo druugo cagaaran oo cudur sida ah.\nMaamulada qabaa’ilka ee Soomaaliya ka jira maantay,waxa ay u xuub siibteen hab kalitalisnimo oo la iska dhigayo in la\nilaalinayo anshaxa iyo dhaqanka,ugow in iska kuwaasi ay musumaasuqa iyo boobka hantida dadwaynaha ay howshoido tahay.\nWasiiirku , waa Alshabaab . dadka iyo heesahooda ma xukumo shaqo u taalana ma aha oo qof iska hadlay.\nMagaalada ugu qaad cunka badan ugu dhilooyinka & anshax xumida badan Soomaliya waa Xamar , Muuq disho. Xamar marka hore ha laga mamnuuco qaadka & dhaqan xumida.


Boorsada CVS-ka Cas ee Samurai - Muuqaalka Shumaca\nTirada Boorsada CVS Red Samurai\nSKU: 6046958CD684F Category: Casaan Samurai\nBoorsadan boorsada leh ee tayada sare leh oo ay kujirto nashqadeynta caadiga ah ee 'Red Samurai design' waxay kufiicantahay dhamaan baahiyahaaga casriga ah waxayna ku siinayaan qalab aad ufiican si aad ugu xafiddo dhamaan waxyaabaha aad gacanta kuheyso.\nShandadani waxay ka kooban tahay CVS-ga Casriga ah ee Samurai Girl Design oo leh CVS-kayga Hannya Demon Dog ee dhinaca ah.Ka hel boorsadaada Samurai Girl adoo gujinaya badhanka ku dar batoonka.\nSamurai Girl design boorsada - kaaga hadda hel!\nHaddii aad dareento inaad nus ka mid ah alaabtiina wadatid marwalba, boorsadaan waa adiga! Waxay leedahay qayb ballaadhan oo gudaha ah (oo leh jeebka kombuyuutarkaaga gacanta), muuqaal qurux badan Red Samurai Girl Design iyo jeeb dhabarka qarsoon oo lagu ilaalinayo alaabtaada ugu qiimaha badan.\n• Laga sameeyay 100% polyester\n• Miisanka dharka: 9.91 oz / yd² (336 g / m²)\n• Cabirka: 16.1 ″ (41 cm) oo dherer ah, 12.2 ″ (31 cm) oo ballac ah, iyo 5.5 ″ (14 cm) dhexroor\n• Awood: 5.3 galaan (20 l)\n• Miisaanka ugu badan: 44 lbs (20 kg)\n• Maaddada biyaha u adkaysata\n• Jeeb weyn oo jeeb gooni ah ku wata laptop 15 ah, jeeb qarsoon oo leh jiinyeer xagga dambe ee bacda\n• Xaashiyaha dusha sare leh waxay leeyihiin boodhadhka 2, waxaana jira jiido jiido oo ku lifaaqan muraayad kasta\n• Dalool xariif ah, oo ku dhex tuubbanaan jirrooyinka, iyo dhabarka mesh jilicsan\n• Xarkaha boorsada ergonomic boorsada ah oo ka sameysan polyester oo leh xakamayn suunka caagga ah\n• Waxyaalaha alaabada madhan ee laga sameeyay Shiinaha\nNoqo qofka ugu horreeya ee dib u eega "CVS Red Samurai Backpack" Cancel reply


Somaliland waxay noqotay: ” Waraabe UL-na lala Gaadhi Waa, Cayna wax laga guri Waa”. Somalia waxay awooddeedii ku soo ururtay in sida dacawgu uu libaaxa uga daba ciyo ay Somaliland uga daba ci’do. | Gabiley News Online\nSomaliland waxay noqotay: ” Waraabe UL-na lala Gaadhi Waa, Cayna wax laga guri Waa”. Somalia waxay awooddeedii ku soo ururtay in sida dacawgu uu libaaxa uga daba ciyo ay Somaliland uga daba ci’do.\nApril 3, 2018 - Written by admin\nSomaliland waxay noqotay: ” Waraabe UL-na lala Gaadhi Waa, Cayna wax laga guri Waa”.\nSomalia waxay awooddeedii ku soo ururtay in sida dacawgu uu libaaxa uga daba ciyo ay Somaliland uga daba ci’do.\nWaxaa beryahanba isa soo tarayey cadaawadda Dawladda Somalia, iyadoo muddooyinkan dambe la timid dar-dar cusub iyo colaad dabarka goosatay balse aanay meelna ku gaadhi karin . Dagaalka Somalia kula jirto Al-Shabaab waxa ka xun kan ay kula jirto Somaliland. Dawladda\nTamarta daran ee Muqdisho waxay si weyn iskugu taxluujisaysaa xinka iyo xasadka Somaliland, waxayna u guntatay oo geed dheer iyo mid gaabanba u fuushay sidii ay u carqaladayn lahayd horumarka shacbiga Somaliland, halkii ay ugu adeegi lahayd ummaddeeda tabaalaysan.\nDawladda aan iskeed isu maamuli karin ee Somalia, isku day kasta oo liddi ku ah Somaliland waxay kala kulantay WAJI-GABAX. Runtii, Juhdiga badan ee ay gelinayso colaadda Somaliland, haddii ay shacbigeed ugu shaqeyn lahayd waxay gaadhsiin lahayd nabad iyo horumar ballaadhan.\nDacwadda Taliska Xamar ay geysay Qaramada Midoobay waa Tallaabbo cadaawad annaga naloola dan leeyahay, waa gef iyo gardarro aan geedna loogu soo gabban oo lagula kacay xuquuqa iyo danaha Somaliland.\nDhanka kale, isku day’ga la wareegidda Hawada Somaliland waa daandaansi, xadgudub iyo weerar halis ah oo lagu soo qaaday Qaranimada Somaliland.\nSiyaasiyiinta Somalia waxa keliya ee ay heshiis ku yihiin waa cadaawadda iyo xinka Somaliland, tusaale ahaan Golayaasha Baarlamanka Somalia marka la soo dhigo Ajande lagu colaadinayo Somaliland ayuu Kooramku (Quorum) buuxsamaa oo mooshinkana si aqlabiyad ah (Unanimous) lagu ansixiyaa.\nWaxyaabahaas oo dhammi waxay muujinayaan in ay arrintu tahay aargoosi kadib markii ay ka quusteen midnimadii ay ku hadaaqi jireen. NEEF LA GAWRACAY GEEDO KAMA WAABTO.\nArrintaa xattaa waxa dareemay oo ka damqaday dammiir laa’wayaashii reer Somaliland ee durbaanka beenta ah ee midnimada runta mooday ee Xamar hoganayey. Waxa kale oo maanta dhacdooyinka shaahid u ah dhallinyaradii (new generation) oo iyaga dhibaatooyinkii hore sheekada ku ahayd.\nFarmaajo waa nin aan qarsan karin naceybka Somaliland, waxana uu haatan colaadda geeyey meel halis ah. (Nin qoyani biyo iskama dhowro)\nTuug waa is-qariyaa,.\nHalka uu ka xado tulud,.\nTahan buu ka guuraa,.\nToddobaadkan Xaajow,. Mid tiriig sitaa yimid,.\nXukuumaddan haatan KAL XISHOOTA MA LEH EE KAL CABSATA AYEY LEEDAHAY. Waxanse u sheegaynaa in Somaliland aanay sinaba ugu duqaadan doonin gacmahana ka laaban doonin oo aanay ogolaan doonin in Qaranimadooda la dhaawaco.\nWaxaannu bulshada caalamka u caddeynaynaa in Somaliland, xukuumad iyo shacbiba meel uga soo wada jeedaan si buuxdana diyaar ugu yihiin khatar kasta oo ka iminaysa in ay difaacdaan xuquuqdooda iyo danahooda.\nHashaan gaaddo weynow libaax uga gabboon waayey inaan gorayo-cawl uga tagaa waa hal soo gudhay.\nQalinkii : Cali Xaruuri


”Taas xaq uma lihidin!” – QM oo furka ku xoortay Imaaraadka oo Israel ku taageeray tillaabo lagu ciqaabayo shacabka Falastiin | Hadalsame Media\nHome Arrimaha Caalamka ”Taas xaq uma lihidin!” – QM oo furka ku xoortay Imaaraadka oo...\n”Taas xaq uma lihidin!” – QM oo furka ku xoortay Imaaraadka oo Israel ku taageeray tillaabo lagu ciqaabayo shacabka Falastiin\n(New York) 29 Dis 2020 – Hay’adda QM ugu qaybsan Falastiin ee UNRWA ayaa aad uga dhiidhisey tillaabo ay Imaaraadku ku taageerayaan qorshe ay Israel abid u ololayneysey oo ah in albaabada loo laabo howlaha hay’addani ka hayso shacabka Falastiin oo aad ugu tiirsan, sida uu Afhayeenka UNRWA oo la hadlay TRT.\nWarqaadka Faransiiska ah ee Le Monde ayaa todobaadkii tegey qoray in Imaaraadku ay Israel ku taageerayaan in gebi ahaanba la burburiyo Hay’adda Kaalmaynta Qaxootiga ee UNRWA iyadoo aan la xallin arrinta la isku khilaafsan yahay ee qaxootiga sida Israel oo diiddan inay soo laaban karaan qaxootiga Falastiin ee qaxay 1948-kii oo ay hay’adda ku eedeeyeen inay ku caawinayso, sida ku dhigayd warbixinta.\n“Sharciyaddeennu waa caawinta iyo dhowrista qaxootiga Falastiin, sidaa darteed waxaannu siinnaa adeegyadan; caafimaad, waxbarasho, adeegyo bulsho iwm… si aannu gacan uga gaysanno sharaftooda iyo wanaaggooda,” ayay tiri Tamara Al Rifai, Afhayeenka UNRW oo la hadashay TRT World.\nQaxootiga Falastiin oo bilowgii markii dhulkooda laga eryadey 1948-kii 1 milyan oo qura ahaa ayaa haatan iyaga oo 7 milyan ah waxay ku kala firirsan yihiin caalamka iyadoo ay UNRWA u diiiwaan gashan yihiin 5.7 milyan oo 1.5 milyan oo ka tirsani ku nool yihiin 68 xero qaxooti oo ku kala yaalla Urdun, Lubnaan, Syria, Daanta Galbeed iyo Marinka Gaza.\nHay’adda UNRWA oo la dhidbey 1949-kii ayaa sharciyaddeeda la cusboonysiiyaa 3-dii sanaba mar, waxaana sanadkii tegey la gaarsiiyey ilaa 30-ka Juun 2023-ka.\n“UNRWA cid ”baabi’in” kartaa ma jirto inta ay u codeeynayaan dalalka xubnaha ka ah QM oo u codeeya una codayn doona in ay howsheeda sii wadato sidii dhacday sanad kahor.” ayay ku doodday Al Rifai.\nIsrael ayaa xiriirka ay la yeelatay Imaaraadka bishii Agoosto u adeegsanaysa inay ku fushato ajendayaal badan oo u badan kuwa gurracan oo ay ka leedahay dalalka kale ee Islaamka, iyadoo haddii hay’addan la burburiyo ay silac hor leh geli karaan dadka Falastiin.\nPrevious articleTurkiga oo xirxirey dhallinyaro Soomaaliyeed oo jebisey amarka Dowladda dalkaasi + Sawirro\nNext articleTurkiga oo dal Muslim ah u tababaraya dagaallada biyaha hoostooda & berri-biyoodka (Imisa ayuu qaadanayaa?)


HOGGAAMIYEYAASHA SOOMAALIDA EE KU SHIRSAN MUQDISHO oo maanta war wada jir ah soo saari doonaan | Newsomali\nHOGGAAMIYEYAASHA SOOMAALIDA EE KU SHIRSAN MUQDISHO oo maanta war wada jir ah soo saari doonaan\nShirka Madaxda dowladda Federaalka iyo kuwa maamul goboleedyada uga socda magaalada Muqdisho ayaa lagu wadaa in maanta la soo gaba gabeeyo, iyadoo laga soo saari doono war murtiyeed.\nMadaxweynaha Soomaaliya Maxamed C/llaahi Farmaajo ayaa shalay si rasmi ah u furay shirkan, oo looga hadlayay xiriirka wada shaqeyn ee dowladda federaalka iyo Maamul Goboleedyada, xasilinta amniga dalka iyo arrimaha shirka London ee bisha soo socota dhacaya.\nMadaxweynaha Soomaaliya oo ka hadlayay qorshaha shirka London ayaa tilmaamay in dowladda dhexe iyo Maamulada xubnaha ka ah ay la tagayaan shirkaas wax ay ku midaysan yihiin, caalamkana ay tusayaan sida dadka Soomaaliyeed isugu duuban yihiin.\nUjeedka ugu weyn ee shirkan ayaa ah sidii Madaxda Soomaalida ay hal hadaf ula tagi lahaayeen shirka London, isla markaana dowladda Federaalka ay hoggaamiso, iyadoo laga baaqsanayo is bar bar yaac Madaxda sameeyaan, inta lagu guda jiro shirka.\nWar murtiyeedka laga soo saari doono shirka maanta ayaa diirada lagu saarayaa arrimaha ammaanka qaranka, barnaamijka isku dhafka ciidamada ee ku aadan sidii ciidamada loo qarameyn lahaa, iyo ajandayaasha shirka.\nMadaxweynaha Soomaaliya Maxamed C/llaahi Farmaajo iyo Ra’iisul Wasaaraha Britain ayaa si wada jir u shir guddoomin doona shirka London ka dhacaya bisha May ee soo socota.\nDowladda Ingiriiska ayaa la sheegay inay si kala gaar gaar u casuuntay maamul goboleedyada dalka, oo si toos ah casuumaada u soo gaarsiiyay Xoghayaha Arrimaha Dibadda Boris Johnson oo bartamihii bishii hore booqasho ku yimid Muqdisho.


Holland oo ku guuleysatay tartankii heesaha ee Eurovision oo lagu qabtay dalka Israel… – Hagaag.com\n15 Seteembar 2019 in Lifestyle // Cudurka Kansarka dhiigga (Leukemia) maxaa sababa in aanan la ogaan goor hore?\n15 Seteembar 2019 in National // Dr. Baadiyow oo sheegay inuu gabogabo yahay kulankii dib u heshiisiinta ee Galmudug…\n15 Seteembar 2019 in World // Mareykanka oo Iran ku eedeeyey in ay ka dambeyso weerarada goobaha saliida ee Sacuudiga…\n15 Seteembar 2019 in Lifestyle // Koox burcad ah ayaa ka xaday qasri caan ah oo ku yaalo dalka Ingriiska fadhi suuli oo dahab ka…\n15 Seteembar 2019 in National // Qeybo ka mid ah gobolka Sh/Hoose oo ay isku fara saareen Ciidamada Somalia iyo al-Shabaab…\nHolland oo ku guuleysatay tartankii heesaha ee Eurovision oo lagu qabtay dalka Israel…\nPosted on 19 Maajo 2019 by Admin in fanka // 0 Comments\nDuncan Laurence ayaa wadankiisa Holland u soo hoyey guusha tartanka heesaha ee Yurub Eurovision oo sanadkan lagu qabtay dalka Israel magaalada Tel Aviv, Holland ayaa ka qataneyd 44 sano in ay ku guuleysato tartankan, ugu dambeyn 26 dal ayaa isugu soo haray tartanka finalka oo xalay Sabti aheyd lagu kala baxay.\n“Ma aqaan waxan iraahdo, run ahaantii ma aqaani” ayuu yiri Laurence asaga oo dareen xoog badan ka muuqda.\nHeeskan ayaa markiisa horeba dadka heesaha wax ka qora ku tilmaamay in ay u arkaan inuu dadka soo jiidan doono.\nLaurence oo matalayey Holland wuxuu helay 492 dhibcood, waxaana ku soo xigay Talyaaniga oo helay 465 dhibcood halka Ruushka galay kaalinta seddaxaad oo helay 369 dhibcood, Duncan oo 25 jir ah asaga ayaa qoray heestan oo magaceeda ah “Arcade” iyadoo caawinaad ka helay Wouter Hardy iyo Joel Sjoo.\nKooxdii Hollandeeska ee ka horeeyey ee ku guuleysta abaalmarintan oo la oran jiray Teach-in ayaa ku guuleystay heestooda Ding -a-dong sanadkii 1975 magaalada Stockholm dalka Sweden. Eurovision ayaa sanadka soo socda lagu qaban doonaa dalka Holland.\nAbout Admin (7359 Articles)\nFormer Turkish PM breaks ties with Erdogan, ruling AK Party…\nParis court finds Saudi princess guilty in beating case…\nRafael Nadal oo si dirqi ah ugu guuleystay ciyaartii finalka Tennis-ka ee US Open…\nCudurka Kansarka dhiigga (Leukemia) maxaa sababa in aanan la ogaan goor hore?\nKoox burcad ah ayaa ka xaday qasri caan ah oo ku yaalo dalka Ingriiska fadhi suuli oo dahab ka…\nNin dhagool ah oo dhib ku ah dhawaqa hadalka oo dhameeyey waxbarashadiisa jaamacadeed…


Waddooyinka Muqdisho oo saaka u xiran dabaal degga 1-da Luulyo iyo Basas loo diyaariyay shacabka – Weheliye.com\nWaddooyinka Muqdisho oo saaka u xiran dabaal degga 1-da Luulyo iyo Basas loo diyaariyay shacabka\nJuly 1, 2018 A.Hussein Wararka, Xulashada 0\nWaxaa saaka gebi ahaanba xiran waddooyinka Muqdisho oo aan wax gaadiid ah shaqeyneyn, iyadoo loo dabaal degayo xuska 1-da Luulyo, markii gobolada Koofureed ay Xornimada qaateen iyo midowgii Gobolada Koofureed iyo waqooyi.\nDabaal degga 1-da Luulyo ayaa saaka ka dhacaya Garoonka kubadda cagta ee Koonis degmada C/casiis, halkaasoo ay ku qulqulayaan boqolaal ruux oo ka kala yimid degmooyinka.\nMadaxda dowladda ayaa la filayaa in Garoonka Koonis kula hadlaan shacabka ka qeyb qaadanaya dabaal degga, waxaana jawiga guud ee magaalada u muuqdaa mid hareeyay dabaal degga maalinta 1-da, waddooyinka oo dhan ayaa waxaa la suray calanka Soomaaliya.\nAmmaanka magaalada Muqdisho ayaa saaka si aad ah loo adkeeyay, waxaa gebi ahaanba la hakiyay dhamaan wixii gaadiid ee magaalada ka shaqeynayay, sida baabuurta BL-ka iyo kuwa gaarka loo leeyahay.\nMaamulka Gobolka Banaadir ayaa u diyaariyay shacabka Muqdisho basaskii ay dowladda Qatar ugu deeqday dowladda Soomaaliya, kaasoo dadweynaha looga soo qaadayo goobo kala duwan oo la cayimay.\nGoobaha basaska dadweynaha ka soo qaadayaan ayaa waxaa ka mid ah Ex Koontarool Afgooye illaa Sayidka, Tarbuunka illaa sanca, sidoo kale dadweynaha ka qeyb qaadanaya dabaal degga 1-da Luulyo ayay Basaska ka soo qaadayaan daljirka dahsoon, iyagoo geynaya Garoonka kubadda Cagta Koonis, sidoo kale basaska ayaa ka shaqeynaya xaafado kale.\nGuddoomiyaha Gobolka Banaadir ahan Duqa Muqdisho Eng. Yariisow ayaa sheegay in tallaabadan ay ugu gol leeyahay in shacabka aanay wax culeys dareemin, isla markaana loo sahlo isu socodka, bedelkii aanay shaqeyneyn gaadiidka, basas la diyaariyay looga soo qaadayo goobo kala duwan.\nHoobiyeyaal ku dhacay qeybo ka mid ah degmada Wadajir ee gobolka Banaadir


Cumar Cabdirashiid oo ka digay qorshe halis ku ah doorashada oo ay wadaan madaxda maamul Goboleedyada iyo RW Rooble | BANAADIRSOM\nHome Wararka Maanta Cumar Cabdirashiid oo ka digay qorshe halis ku ah doorashada oo ay...\nCumar Cabdirashiid oo ka digay qorshe halis ku ah doorashada oo ay wadaan madaxda maamul Goboleedyada iyo RW Rooble\nRa’iisul wasaarihii hore ee Soomaaliya, Cumar Cabdirashiid Cali Sharmaarke ayaa qoraal uu ku daabacay Twitter-ka wuxuu kaga digay isbedel lagu sameeyo heshiiska 17-kii September.\nSharmaake oo afartii sano ee lasoo dhaafay ahaa xubin ka tirsan Aqalka Sare balse 4-ta sano ee soo aadan aanan meteli doonin Puntland ayaa xusay in haddii ay dhacdo ay ka dhalan karto “cawaaqib-xumo”.\n“Heshiiska 17-kii September markiisa hore ayuu saxiixayaasha caqabad ku ahaa qaabka ay si maangal ah ugu dhaqan-gelinayaan, Hadda in diiradda la saaro isbedel lagu sameeyo iyaddoo la goobayo faa’iido farsamo waxay dhabaha u xaari kartaa musuqmaasuq hareeya doorashadda iyo xasilooni darro,” ayuu ku yiri qoraal kooban oo English ku qornaa.\nDhawaqa Sharmaake ayaa kusoo aadaya iyaddoo lagu waddo in ay dhowaan Muqdisho ku kulmaan madaxda Soomaalida si ay uga arrin-sadaan geedi-socodka doorashooyinka ee ka bilowday guud ahaan dalka.\nWaxaa suurtagal ah in hogaamiyeyaasha Soomaalida ay wax ka bedelaan degaan doorashada xulista xubnaha Aqalka Hoose iyo ergada soo dooran doonta mudaneyaasha golaha shacabka.\nLabadan qodob ayaa, haddii isbedelkan uusan imaan, waxay noqon karaa farqiga kaliya ee doorashadan kaga duwanaan doont, coddeyntii 2016-kii taasoo dalka ay ku hogaamisay dowladdii Xasan Sheekh Maxamuud.\nHeshiiska 17-kii September wuxuu xeerinayaan in Xildhibaanada lagu soo xulo laba degaan doorasho ayna soo doortaan 101 ergo halka 2016-kii lagu soo doortay hal degaan doorasho ayna soo xuleen ergo dhan 51 xubnood.\nPrevious articleMaxaa sababay ‘khilaafka soo kala dhex-galay’ guddiga doorashooyinka?\nNext articleSoomaaliya iyo Masar oo heshiis ka gaaray arrimaha Waxbarashada iyo Laba faa’ido oo Soomaaliya…


Degdeg: Ciidamada Dowladda oo gacanta ku soo dhigay Sarkaal ka Tirsan Alshabaab. – Gedo Times\nDegdeg: Ciidamada Dowladda oo gacanta ku soo dhigay Sarkaal ka Tirsan Alshabaab.\nHowlgal xalay ciidamada Nabadsugida ay ka sameeyeen degmada Kaxda ee gobolka Banaadir ayaa lagu soo qabtay Salkaal ka tirsan kooxda Al-shabab, sida u afhayeenka maamulka gobolka Banaadir , C/fataax Cumar Xalaneu sheegay Warfididyeenada.\nXalane, ayaa sheegay in xalay ciidamada ammaanka howlgalka ay sameeyeen si nabad ah u dhacay isla markaana lagu guuleystay in ninkaas gacanta lagu soo dhigo.\n“Xalay ciidamada ammaanka waxay soo qabteen hor-jooge ka tirsan Al-Shabaab, gacanta lagu soo qabtay, waxaa lagu magacaabaa Xasan Fanax, ragga madaxiisa lacagaha dul-saarnaa ayuu ka mid ahaa”ayuu yiri Xalane.\nWararka ayaa sheegaya in Sarkaalkan uu horay u hogaamiyay dagaalo iyo weeraro lagu qaaday ciidamada dowladda federaalka iyo AMISOM.\nDhinaca kale, afhayeenka maamulka gobolka Banaadir ayaa sheegay in ku simaha guddoomiyaha gobolka Banaadir iyo mas’uuliyiinta ammaanka ay xalay kormeero ku sameeyeen qeybo ka mid ah Muqdisho, halkaas oo howlgalo amni ay ka socdeen.\nDegdeg: Ra’isul wasaare Sharmaake oo Wasiir cusub u magacaabay Wasaarada Boostada iyo Isgaarsiinta


Horudhac: Manchester City vs Arsenal… (Wax waliba oo aad uga baahan tahay kulanka dib u soo laabashada EPL ee ka dhacaya Etihad) – Gool FM\n(Manchester) 17 Juun 2020. Horyaalka Premier League ayaa caawa dib u soo laabanaya iyadoo ay madaxa is-gelin doonaan kooxaha waa weyn ee Manchester City iyo Arsenal, tan iyo markii uu kubadda cagta hakad geliyey Coronavirus.\nManchester City waxay garoonkeeda Etihad Stadium ku qaabilaysaa Arsenal oo ay iskaga hor imanayaan kulan baaqi ugu ahayd xilligii ay kooxda Tababare Pep Guardiola ciyaaraysay final-ka Carabao Cup.\nDhinaca kale Macallin Mikel Arteta oo hoggaaminaya Arsenal ayaa markii ugu horreysay u safraya garoonka Etihad tan iyo markii uu ka soo tagay oo ay Gunners u magacowday tababaraheeda.\nTaariikhda: Arbaco 17 Juun 2020\nSaacadda ay bilaabaneyso dheesha: 10:15 fiidnimo xilliga geeska Afrika.\nTababaraha kooxda Manchester City ee Pep Guardiola ayaa sheegay in ciyaartoydiisa aysan weli taam buuxa aheyn, laakiin wax dhaawac ah oo soo gaaray ma uusan soo sheegin.\nAymeric Laporte ayaa laga yaabaa inuu soo laabto kaddib markii uu seegay saddexdii kulan ee ugu danbeeyay ee City isagoo dhaawac muruqa ah qaba, halka Leroy Sane uu ciyaari karo kulankiisii ugu horreysay ee sare tan iyo markii uu dhaawac jilibka ah soo gaaray bishii Agoosto ee la soo dhaafay.\nDhinaca kale Tababaraha kooxda Arsenal ee Mikel Arteta ayaa sheegay inuusan shaki ka qabin wax dhaawac ah.\nCiyaartan ayaa sidoo kale hoosta ka soo gashay oo dhaqsi ku ah xiddigaha mudada dheer maqan ee Lucas Torreira iyo Calum Chambers, kuwaasoo caafimaadkooda dib u soo kabanaya.\n>- Manchester City ayaa guuleysatay lixdii kulan ee ugu dambeysay oo horyaalka iyo koobabka ah ee ay la ciyaareen Arsenal, waana guushoodii ugu dheereyd ee ay ka gaaraan Gunners.\n>- Arsenal ayaa laga badiyay shantii kulan ee ugu danbeysay ee horyaalka – waana rikoorkooda ugu dheer ee sidaan oo kale ah marka loo fiiriyo koox gaar ah tan iyo todobo kulan oo isku xigta oo ay ka horyimaadeen Ipswich intii u dhaxeysay 1974 iyo 1977.\n>- Guushii ugu dambeysay ee Gunners ay ka gaartay Kooxda Man City waxa ay aheyd semi-finalkii FA Cup-ka ee sanadkii 2017-kii.\n>- Tababare Pep Guardiola ayaan marnaba guuldarro la kulmin isagoo garoonkiisa kula ciyaaraya Arsenal xirfaddiisa macallinnimo, waxa uu guuleystay lix ka mid ah todobo kulan oo uu garoonkiisa ku qaabilay Gunners.\n>- The Gunners ayaa barbaro soo geli karta lix kulan oo isku xigta oo ay marti tahay ama ay ku ciyaareyso meel ka baxsan garoonkeeda kulammada horyaalka markii ugu horreysa taariikhdeeda.\n>- Pierre-Emerick Aubameyang ayaa dhaliyey 49 gool 75 kulan oo uu saftay horyaalka Premier League, haddii uu gool dhaliyo kulanka caawa, waxa uu noqon doonaa xiddigii lixaad ee sida ugu dhaqsiyaha badan ku gaara 50 gool tartankan.\nBarcelona oo garoonkeeda Camp Nou saddexda dhibcood kaga qaadatay kooxda Leganes… +SAWIRRO\nHorudhac: Napoli vs Juventus… (Wax waliba oo aad uga baahan tahay kulanka Final-ka Coppa Italia ee caawa ka dhacaya Rome)


Sheekh Shariif Oo Habka Fogaan Araga Kaga Qayb Galay Shir Muhiim Ah Oo Ka Dhacay Maraykanka\nFriday August 07, 2020 - 13:47:22 in News by G. Good\nMuqdisho(HWN):-Madaxweynihi hore ee Soomaaliya mudane Sheekh Shariif Sheekh Axmed ayaa hab fogaan arag ah uga qayb galay Dood Celmiyeed uu soo qaban qaabiyay machadka ACTRI ee fadhigiisu yahay dalka Mareykanka.\nDooddan oo cinwaankeedu ahaa Xaaladda Amniga ee Soomaaliya ayuu Madaxweyne Sheekh Shariif si' faahfaahsan uga hadlay sababaha looga adkaan waayay kooxda Al-Shabaab oo 14 sano jirsatay, welina heysata dhul Soomaaliyeed oo ku yaal Koonfurta iyo bartamaha Soomaaliya.\nMadaxweyne Sheekh Shariif oo ka talo bixiyay habka Al-Shabaab looga adkaan karo ayaa caddeeyey in loo baahanyahay ka go'naan iyo rabitaan dhab ah in laga helo hoggaanka Soomaaliya, wuxuuna caddeeyey inuu aaminsan yahay in laga gaabiyay dagaalka ciribtirka Al-Shabaab.\n"Waa markii ugu horreysay taariikhda oo ay Al-Shabaab canshuur ka qaaddo dekedda Muqdisho, mana jirto cid dhaqaaq maaliyadeed sameyn karto iyadoona meel la saarin lacagta badda ah ee Al-Shabaab" ayuu yiri Madaxweyne Shariif.\nWuxuu intaa ku sii daray "Waxay na tusineysaa in awoodda dhaqaale u saamaxeyso inay geystaan weerarro laayaan ah oo galaaftay nolosha dad badan, waxaana ka xusi karaa Xasuuqii 14-kii October 2017, oo aan ku weynay 600 oo rayid ah ka badan".\n"in Xilligaan laga adkaan waayo Al-Shabaab waxay na tusineysaa in la dagaallanka kooxdan aan la siin muhiimaddi uu lahaa" ayuu yiri Sheekh Shariif.\nMadaxweyne Shariif ayaa ka talo bixiyay sida looga adkaan karo Argagaxisada Soomaaliya, wuxuuna ku soo koobay "Si' looga akdaado Al-Shabaab waa inaan diiradda la saarin oo kaliya in lagu qaado dagaal toos ah oo ciidan laakiin waa in qorshaha lagu darsado in loola dagaalo qaab fikir ah, oo dadka la qalday ee kooxda kamid ah loo sharraxo fasirka saxda ah ee Diinta Islaamka, loona fahamsiiyo hab caqli gal ah".


R/W Rooble oo magacaabay guddi baaritaan ku sameeya xubnaha guddiga doorashada ee lagu muransan yahay - Caasimada Online\nHome Warar R/W Rooble oo magacaabay guddi baaritaan ku sameeya xubnaha guddiga doorashada ee...\nR/W Rooble oo magacaabay guddi baaritaan ku sameeya xubnaha guddiga doorashada ee lagu muransan yahay\nMuqdisho (Caasimada Online) – Ra’iisul wasaaraha xukuumadda Maxamed Xuseen Rooble ayaa maanta guddi u magacabay guddiga lagu muransan yahay ee arrimaha doorashooyinka dalka, kaasi oo sabab u ahaa is-mari waagii dhowaan heshiiska laga gaaray doorashooyinka.\nRooble ayaa guddiga oo ka socda golaha wasiirada waxa uu u xil saaray in ay ka warbixin keenan guddiga lagu muransan yahay doorashada iyo iyo xubnaha cabashada laga qabo. weli lama shaacin magacyada guddiga.\nGuddiga la magacabay ayaa laga sugayaa inay soo xaqiijiyeen oo ay caddeeyan xubno ku dhow illaa 20 oo la sheegay inay kamid ahaayeen Shaqaalaha Madaxtooyad, Hay’adda Nabad-sugida ee NISA, Ciidamo iyo xubno daacad u ah madaxweynaha waqtigiisa dhammaaday ee Maxamed Cabdullaahi Farmaajo.\nQoraal ka soo baxay xafiiska ra’iisul wasaaraha ayaa lagu shegay in magacaabista guddigan ay timid kadib heshiiskii muqdisho 27 bishaan ku kala saxiixdeen madaxda federaalka iyo dowlad gobaleedyada dalka .\nRooble ayaa loo gudbiyey 16-ka xubnood oo ay tahay inuu bedelo sida ku cad heshiiskii ay 27 Bishan Muqdisho ku saxiixdeyn isaga iyo Maamul Goboleedyada, waxaana awood loo siiyey inuu bedelo xubnaha ay cabashada ka taagan tahay.\nRooble ayaa maraya mid kamid ah tijaabooyinkii ugu adkee ee lagu ogaan doono inuu dhex dhexaad ka yahay doorashada Soomaaliya iyo inuu yahay qof ay ka go’an tahay inuu fuliyo heshiiskii Muqdisho lagu saxiixay 27 Bishaan.\nSida ku cad heshiiskii Muqdisho lagu saxiixay, xalinta khilaafka ka taagan guddiyada doorashada ayaa ku eg Isniinta berri ah oo ay taariikhda ku beegan tahay 31 May 2021.\nSidoo kale fulinta qodobkaan ayaa noqon doono mid lagu ogaan doono suurtagalnimada in doorashada ay ku dhacdo waqtiga lagu heshiiyey oo ah muddo 60 Maalmood ah.\nQodobka ku saaban xalinta khilaafka ka taagan guddiyada doorashada oo ay saxiixeyn Dowladda iyo Madaxda Maamul Goboleedyada ayaa u qornaa sidan:\n1: Tubta xallinta khilaafka Guddiyada maamulka doorashooyinka\nGoluhu wuxuu go’aamiyey, iyadoo la tixraacayo soo jeedintii Guddiga Farsamada Baydhabo, in Xafiiska Ra’iisul Wasaaraha Xukuumadda Federaalka loo soo gudbiyo xubnaha Guddiyada maamulka doorashada ee labada heer ee cabashadu ka jirto muddo 3 maalmood gudahood ah si loo badalo. Wakhtigu wuxuu ka bilaabanayaa markii ay Madaxda Golaha Wadatashiga Qaranku saxiixaan heshiiskaan.\nRa’iisul Wasaaraha Xukuumadda Federaalka Soomaaliya markii ay soo gaarto xogta xubnaha cabashada laga qabo, uuna xaqiijiyo cadeymaha xogtaas wuxuu u gudbinayaa ciddii soo magacawday si loo keeno badalkeeda, loona faafiyo muddo 2 maalmood gudahood ah.\nGuddiyadu waxay iska dhex dooranayaan guddoonkooda kadib markii ay soo dhameystirmaan.


XOG : Waa Kuma Shaqsiga Lagu Badalayo RW Kheyre iyo Beesha uu Kasoo Jeedo... | Allbanaadir News\tXOG : Waa Kuma Shaqsiga Lagu Badalayo RW Kheyre iyo Beesha uu Kasoo Jeedo...\nXOG : Waa Kuma Shaqsiga Lagu Badalayo RW Kheyre iyo Beesha uu Kasoo Jeedo…\nIyadoo ay jirto xanta ah iney suurta gal tahay in xilka laga qaado Ra’iisal wasaaraha Soomaaliya Xasan Cali Kheyre ayaa hadana shacabka Soomaaliyeed waxay saadaalinayaan shaqsiga lagu badeli karo ka dib xil ka qaadistiisa.\nQaar ka mid ah shacabka ayaa isla dhexmaraya in haddii ay dhacdo in xilka laga qaado Ra’iisal wasaare Kheyre xilkaasi laga soo xuli doono shaqsiga qabanaya Beesha habar gidir oo hadda qeylada ugu badan ee Dowladda ka taagan tahay.\nBeesha Habar gidir oo markii hore loo balan qaaday xilkaasi balse ay sheegeen inuu madaxweyne Farmaajo balanta uga baxay ayaa hadda ku adkeysanaya in xilkaasi beel iyaga ahayn loo caleema saari doonin.\nInkastoo la ogeyn shaqsiga ay ishaartu qabaneyso,balse waxaa jira siyaasiyiin caan ah oo Beesha ka soo jeeda oo u hanqal taagaya xilkaasi Ra’iisal wasaarenimo waa haddii ay uu xilkaasi laga qaado Xasan Cali Kheyre oo hada cago badan ku taagneyn.\nShacabka Soomaaliya ayaa badi qaba in waxqabadka Ra’iisal wasaare Xasan Cali Kheyre uu yahay mid sugan una qalmo inuu la dhameysto madaxweyne Farmaajo.